4 Perkara Anda TIDAK Tahu Tentang Seks Oral, No #1 Itu Paling Mengejutkan!

Sebelum anda memberi atau menerima seks oral, ada beberapa perkara yang perlu anda tahu supaya dapat mengelakkan sebarang komplikasi (fizikal atau mental) di masa depan, yang boleh terjadi akibat ketandusan pengetahuan.

Baca lebih lanjut tentang Kesihatan Seksual
di sini
.

Risiko untuk dapat kanser lebih tinggi!

Terdapat beberapa kajian yang mengkaji punca sesetengah orang mendapat jangkitan HPV oral namun dapatan kajian ini adalah pelbagai.

Terdapat beberapa pengkaji yang mempercayai HPV oral boleh disebarkan daripada individu kepada individu lain melalui seks jenis ini atau
 ciuman dengan mulut terbuka
 (
french kiss
), namun kebanyakan pengkaji menolak kepercayaan ini.

Sehubungan itu, jawapan kepada sama ada
HPV oral boleh disebarkan
 daripada individu ke individu lain atau tidak masih belum diketahui.

Namun begitu, apa yang pasti adalah pasangan yang telah bersama untuk jangka masa panjang lebih cenderung
untuk mempunyai jenis HPV
 kemaluan yang sama.

Justeru, sebelum memberi atau menerima seks jenis ini, pertimbangkan kemungkinan untuk mendapat kanser tekak dan mulut terlebih dahulu.

Seks oral bukan untuk semua orang ya!

Berbeza dengan pendapat popular ramai pihak, perbuatan itu bukanlah sesuatu yang digemari oleh semua orang.

Dalam erti kata lain, di saat orang lain melihat
seks ini sebagai sesuatu yang penting
 dan mesti ada dalam hubungan kelamin, terdapat segelintir yang tidak selesa dengan perbuatan tersebut.

Jika anda salah seorang daripada golongan tersebut, jangan teragak-agak untuk berkongsi hal berkenaan dengan pasangan anda kerana terdapat perkara lain yang boleh dilakukan untuk
menjadikan hubungan lebih menyeronokkan
.

Penting untuk diingati, hubungan seks itu perlulah menjadi sesi yang menyeronokkan untuk kedua-dua pihak tanpa ada unsur paksaan.

Ia berupaya tingkatkan atau rosakkan hubungan?

Antara orang dewasa, perbuatan ini bukanlah sesuatu yang jarang mahupun terlarang. Bahkan, ia sangat lazim untuk mereka yang gemar untuk mencuba pengalaman baru.

Namun yang demikian, ini tidak bermaksud setiap pasangan boleh melakukannya tanpa rasa risau.

Di samping
kerisauan tetang aspek kebersihan
, ada juga yang bimbang tentang prestasi mereka dalam memuaskan pasangan masing-masing.

Ini membuktikan bahawa banyak perkara boleh mengganggu keseronokan sesi perbuatan ini.

Sekiranya terlalu banyak kerisauan yang bermain di fikiran, ia boleh mengakibatkan banyak masalah di masa hadapan.

Justeru, sekiranya perbuatan ini adalah terlalu banyak untuk
ditelan dalam hubungan anda
, cuba untuk ikut cara tradisional.

Seks oral lebih popular untuk remaja dan belia?

Ia adalah hakikat yang tak dapat disangkal bahawa golongan
 belia dan remaja lebih kerap
 melakukan seks jenis ini berbanding kumpulan umur yang lain.

Bahkan, kebanyakkan remaja mendakwa mereka terlebih dahulu melakukannya sebelum mula membuat seks kelamin.

Bagaimanapun, perbuatan ini dalam kalangan golongan belia dan remaja, dilaporkan menjadi punca utama gangguan emosi dan sebab mengapa mereka mengalami kesukaran untuk membina
hubungan yang stabil dan serius
 dengan orang lain.


Ini Waktu Sesuai Latih Anak Tidur, Barulah Tak Meragam Masa Bangun Nanti

Sedang merancang untuk melatih anak tidur sendiri? Tetapi tidak pasti batas usia anak yang sesuai untuk memulakannya?

Umumnya, masa yang sesuai untuk setiap anak adalah berbeza. Pun begitu berikut beberapa cadangan yang mungkin boleh dijadikan panduan.

Perlukah melatih anak tidur sendiri?

Tidak dinafikan, ia kedengaran agak pelik apabila wujud keperluan untuk melatih anak tidur sendiri.

Mesti ada di antara anda terfikir, bukankah melelapkan mata itu satu kemahiran semula jadi?

Bagi sesetengah individu dewasa,
masa untuk tidur
 dianggap perkara yang mudah.

Malahan, untuk mereka yang baharu bergelar ibu bapa, kepenatan menjaga si kecil mungkin membuatkan anda terus tertidur sebaik sahaja berbaring.

Tetapi keadaan itu berbeza
bagi bayi kecil
. Mereka masih belum mempunyai kemahiran yang sama.

Latihan tidur adalah satu proses untuk membantu bayi belajar melelapkan mata dan kekal tidur sepanjang malam.

Kebanyakan bayi dapat mengadaptasi kemahiran ini dengan mudah dan cepat.

Walau bagaimanapun, terdapat sesetengah
anak yang berdepan kesukaran untuk tidur
 atau kembali melelapkan mata selepas terjaga.

Latihan tidur: Fahami batas usia anak yang sesuai

Adakah anda tahu bilakah masa yang sesuai untuk melatih anak tidur sendiri?

Pakar mengesyorkan waktu yang sesuai untuk memulakan latihan tidur ketika
bayi berusia 4 hingga 6 bulan
.

Di bawah ada penjelasan lebih lanjut mengenai kesesuaian batas usia anak:

# Baru lahir hingga 2.5 bulan

Bayi yang baru lahir
 tidak dapat membezakan antara malam dan siang kerana mereka tidak menghasilkan cukup melatonin.

Mereka juga
memerlukan penyusuan
 pada waktu malam yang kerap. Jadi buat masa ini, ia bukanlah masa sesuai untuk melatih anak tidur sendiri.

# 3 hingga 4 bulan

Menjelang usia 3 hingga 4 bulan, bayi mula membentuk kitaran tidur malam.

Mereka mudah bergaul, tidak mengalami kegelisahan perpisahan dan dapat melelapkan mata dengan lebih baik.

Pun begitu, kebanyakan kanak-kanak pada usia ini, masih belum bersedia untuk menenangkan diri sendiri. Jadi wujud sedikit kesukaran untuk melatih si kecil tidur.

# 4.5 hingga 5.5 bulan

Kebanyakan pakar mencadangkan untuk memulakan latihan tidur anak pada sekitar usia ini.

Ia disebabkan oleh keadaan bayi yang boleh melelapkan mata sehingga tempoh 6 hingga 8 jam tanpa perlu
melakukan penyusuan
 pada waktu malam.

Seperkara harus diingatkan pada batas usia anak ini, mereka sudah mula belajar bahawa tangisan akan mendapat tindak balas segera daripada anda.

Jadi bersedialah untuk mendengar
rengekan si manja
 nanti apabila anda melangkah meninggalkan mereka!

# 6 hingga 8 bulan

Pada usia ini, bayi dikatakan lebih berminat untuk mencari mainan daripada memerhatikan anda.

Jadi sekiranya anda sedang merancang untuk melatih anak tidur sendiri, inilah masa yang sesuai untuk melakukannya!

Bayi juga dikatakan kurang cerewet sekiranya terjaga pada waktu malam.

# 9 hingga 11 bulan

Bayi mula memahami bahawa ibu bapa masih ada walaupun setelah meninggalkan mereka.

Jadi si kecil akan menggunakan senjata terhebat mereka – tangisan – untuk memanggil anda kembali.

Pada tempoh ini, latihan tidur mungkin boleh mewujudkan rasa penat dan kecewa pada diri anda.

Pun begitu, tiada apa yang boleh menghalang anda jika mahu terus mencuba latihan tidur ini.

# 12 hingga 16 bulan (1 tahun 4 bulan)

Dalam batas usia anak ini, mereka mula menumpukan perhatian untuk
mengembangkan kemahiran pertuturan dan fizikal
, jadi anak akan ‘kurang melekat’ dengan ibu ayah.

Jadi gunakanlah tempoh ini untuk melakukan latihan tidur.

# 17 hingga 21 bulan (1 tahun 5 bulan hingga 1 tahun 9 bulan)

Agak pelik tetapi pada usia ini
anak sedang dalam proses untuk berdikari
 dan mereka mungkin akan lebih memerlukan sokongan anda.

Jadi hentikan dulu rancangan untuk melatih anak tidur sendiri.

Melatih anak tidur sendiri: 5 petua untuk berjaya

Anda sudah tahu batas usia anak yang sesuai untuk memulakan latihan tidur tetapi ada rasa khuatir jika tidak berjaya?

Usah bimbang, apa kata cuba 5 petua berikut:

1. Wujudkan rutin waktu tidur

Setiap malam, lakukan rutin tidur yang boleh menenangkan fikiran dan mempersiapkan tubuh mereka untuk melelapkan mata.

Ia melibatkan teknik menenangkan seperti mandi, membaca buku atau pun
menyanyikan lagu
 dengan irama mengasyikkan seperti ‘
Twinkle-twinkle Little Star’.

Pastikan rutin ini dilakukan secara konsisten untuk memberitahu bayi bahawa ia adalah masa tidur.

Teknik ini juga dapat mengembangkan jam dalaman mereka.

2. Tetapkan tarikh efektif untuk melakukannya

Walaupun pada hakikatnya tidak ada masa yang tepat untuk melatih anak tidur sendiri, tetapi elakkan memilih waktu hampir dengan perkara-perkara penting lain dalam kehidupan anak.

Antaranya seperti masa untuk
berjumpa pengasuh baharu
 atau minggu pertama
memperkenalkannya dengan mainan gigi (teething toys)
.

Kebanyakan ibu bapa memilih untuk memulakan latihan tidur pada hari Jumaat dan menggunakan kelebihan waktu hujung minggu.

Ada juga yang mengambil cuti daripada tugasan kerja bagi mengelakkan isu
mengantuk sewaktu bekerja
.

3. Waktu siang untuk bermain

Bercakap dan bermain dengan bayi
 pada siang hari akan dapat memanjangkan waktu si kecil berjaga.

4. Letakkan bayi di katil tidur ketika masih terjaga

Berapa ramai ibu bapa yang memilih untuk meletakkan si kecil di katil mereka saat sudah melelapkan mata?

Tindakan anda itu mungkin akan menyukarkannya untuk kembali tidur apabila terbangun pada waktu malam.

Langkah terbaik, apabila si kecil tampak mengantuk tetapi masih lagi berjaga, ia merupakan waktu sesuai untuk meletakkan mereka di katil tidur.

5. Fahami isyarat bayi letih

Perhatikan jika si kecil menguap, menggosok mata atau mula merengek. Ia adalah isyarat mereka sudah letih dan biasanya akan berlaku pada waktu yang sama setiap malam.

Penting untuk meletakkan bayi di tempat tidur ketika mereka mengantuk tetapi tidak terlalu letih.

Ini kerana jika bayi terlalu penat, mereka lebih sukar untuk tidur dan cenderung untuk bangun lebih awal.

Berjumpa doktor

Sekiranya anda memerlukan lebih panduan dan bimbingan untuk melatih anak tidur sendiri, dapatkan rundingan daripada pakar pediatrik.

Jika anda mencuba kaedah latihan tidur secara konsisten tetapi tidak berjaya, berjumpalah doktor untuk mengetahui cara penyelesaian terbaik.


Fikiran Kosong: Apakah Puncanya?

Anda pasti pernah menghadapi situasi di dalam dewan peperiksaan, di mana anda tidak dapat menjawab soalan peperiksaan, seolah-olah fikiran anda kosong, bukan? Atau anda mungkin kehilangan kata-kata kerana merasakan fikiran anda kosong sewaktu melakukan sebarangan pengucapan di khalayak umum? Anda mungkin berdepan situasi yang mengejutkan sehingga menyebabkan anda tidak tahu untuk melakukan atau berkata apa-apa? Keadaan ini dirujuk sebagai fikiran kosong dan ikuti artikel ini untuk lebih memahami tentang keadaan ini.

Kerisauan, ketakutan

Situasi fikiran kosong atau
mind blank
ini dipercayai berlaku kerana anda berada dalam keadaan yang ketakutan atau kerisauan yang amat tinggi. Jika anda perlu melakukan pengucapan, anda mungkin menghadapi situasi anda takut sekiranya anda terlupa ucapan anda – sekali gus membuatkan anda lebih takut dan gelisah.

Dalam situasi dalam dewan peperiksaan, melihat rakan-rakan yang kelihatan berkeyakinan membuatkan anda mula memikirkan sama ada anda mampu untuk menjawab soalan peperiksaan atau tidak. Malah, memburukkan lagi keadaan, apabila anda sedang menjawab soalan peperiksaan dan anda melihat sekeliling anda, rakan-rakan yang sedang fokus menjawab, ia sekali gus membuatkan anda menjadi bertambah gelisah dan takut – risau anda tidak dapat mengingati apa yang anda baca atau risau apa yang anda baca tidak langsung menepati kehendak soalan peperiksaan.

Kedua-dua situasi di atas atau sebarang situasi yang melibatkan rasa takut, gelisah serta terkejut, cenderung membuatkan minda dan fikiran anda menjadi kosong.

Punca menyebabkan fikiran kosong

Terdapat faktor dalaman dan luaran yang boleh menjadi punca mengapa kita mengalami masalah fikiran kosong, antaranya:

Perubahan.
Ada masanya anda telah berlatih dan menghafal teks ucapan anda sebaiknya, tetapi apabila berdiri di khalayak umum, anda secara tiba-tiba menukar pengucapan anda yang menyebabkan anda kehilangan idea dan keliru. Dalam situasi peperiksaan pula, anda mungkin diberitahu oleh rakan tentang topik yang mungkin akan keluar dalam peperiksaan, tetapi apabila melihat kertas soalan, tiada satu topik yang anda baca keluar dalam kertas peperiksaan, pada saat itu anda mungkin berdepan dengan situasi fikiran kosong kerana anda tidak tahu apa jawapan yang boleh anda berikan.

Kegelisahan.
Anda mungkin mempunyai darah gemuruh, di mana anda akan merasa gementar apabila perlu berdiri di khalayak umum untuk melakukan pengucapan atau persembahan. Ia merupakan satu ketakutan dan rasa tidak berdaya membuatkan anda berisiko mengalami situasi fikiran kosong.

Ubatan.
Pengambilan ubatan tertentu atas faktor kesihatan juga boleh menjadi antara penyebab yang membuatkan anda cenderung mengalami fikiran kosong. Jika anda mengalaminya setelah mengambil ubat baru, sebaiknya anda berbincang dengan doktor untuk memastikan ia adalah kesan sampingan daripada ubatan.

Kurang tidur.
 Rehat yang tidak mencukupi juga boleh menyebabkan badan anda menjadi letih dan lesu. Keadaan ini sekali gus boleh mendatangkan impak kepada pemikiran anda.

Emosi terganggu.
Kesibukan dengan tugasan harian dan kerja boleh menyebabkan emosi anda terganggu. Tidak menjaga kesihatan diri juga boleh menjadi punca berlakunya fikiran kosong akibat keletihan.

Keadaan kesihatan.
Masalah kesihatan yang mempunyai kaitan dengan fikiran kosong adalah termasuk; keradangan, keletihan, perubahan tahap gula dalam darah. Individu yang didiagnosis dengan
fibromyalgia
 mungkin akan mengalami keletihan mental setiap hari. Beberapa keadaan lain yang menyebabkan simptom fikiran kosong, seperti:

Anemia

Hipotiroidisme

Kemurungan

Arthritis

Lupus

Penyakit Alzheimer

Apa yang berlaku ketika fikiran kosong?

Untuk kebanyakan individu, fikiran kosong adalah fenomena yang amat menjengkelkan dan mengganggu untuk menyelesaikan tugasan yang perlu dilakukan. Kenapa ia berlaku?

Anatomi ketika berlakunya
mind blank

Terdapat 3 bahagian utama otak yang terlibat apabila menghadapi situasi fikiran kosong: hipotalamus, hippocampus dan
prefrontal cortex
 (PFC).

Hipotalamus
 – penghubung antara emosi dan fizikal. Ia sangat berkaitan dengan sistem endokrin dan hormon yang wujud di seluruh badan.

Hippocampus
 – pusat emosi. Memainkan peranan penting dalam kedua-dua proses pembelajaran dan mengulangi atau mengingati fakta

Prefrontal cortex
 – mengawal aspek yang membeza antara manusa dan haiwan, termasuk membuat perancangan, keputusan, kawalan impuls dan interaksi sosial.

Kognisi sejuk, panas

Ketika berada dalam situasi normal, otak berada dalam kognisi sejuk (
cold cognition)
. Hipotalamus berfungsi secara perlahan, normal dan membolehkan anda menikmati muzik ketika belajar atau melakukan sebarang tugasan dan tahap hormon tekanan berada pada tahap rendah.

Sebaliknya, ketika berada dalam situasi yang mengelisahkan, berisiko atau menakutkan, atau siatuasi yang tidak normal, otak berada dalam kognisi panas (
hot cognition)
. Dalam situasi yang mendatangkan ketegangan ini, hipotalamus mengaktifkan respons tindak balas
fight-or-flight –
iaitu tindak balas yang melibatkan psikologi, sama ada untuk melawan atau mengabaikannya – yang menghasilkan kortisol dan hormon menarik lain dalam badan. Hormon ini menyerang PFC dan hippocampus, mengganggu aktiviti neuron dan pola biasa otak. Ini mengakibatkan fungsi otak untuk mengingati atau mengulangi fakta terganggu.

Cara merawat

Walaupun mengalami fikiran kosong adalah sesuatu keadaan yang tidak boleh kita jangka, tetapi terdapat beberapa perkara yang boleh anda lakukan untuk mengelakkan situasi ini. Perkara paling penting yang anda harus menghindari sebarang perkara yang boleh menyebabkan anda mengalami tekanan dan kegelisahan. Cuba untuk menggunakan teknik pernafasan mendalam jika anda merasakan anda dalam keadaan tertekan dan gelisah.

Lakukan persiapan dengan sebaik mungkin, sama ada tugasan anda melibatkan pengucapan di khalayak umum atau berkaitan peperiksaan. Pastikan sewaktu anda melakukan persiapan itu, anda tetap menjaga kesihatan diri, memberikan diri rehat dan tidur yang secukupnya serta mengambil pemakanan yang sihat.


Ibu Bapa Lebih Suka Paksa Anak Semasa Mengajar? Ini 5 Teknik Berkesan Didik Si Manja

Semua orang tahu, otak kanak kanak bukan seperti versi mini otak orang dewasa.

Ia boleh dibentuk mengikut didikan yang diberikan oleh ibu bapa. Maka, perwatakan, pergaulan dan personaliti mereka boleh berbeza mengikut cara mereka dibesarkan.

Kajian dalam bidang psikologi dan sains neurologi kanak-kanak telah merungkaikan beberapa teknik yang boleh membantu memberikan fleksibiliti dalam
tumbesaran otak si manja
.

Teruskan membaca untuk mengetahuinya dengan lebih lanjut.

#1 Teknik paksaan hanya menyeksa jiwa dan otak kanak kanak

Kita boleh menggunakan perumpamaan tukang kayu dan tukang kebun dalam menerangkan fenomena ini.

Tukang kayu membuat ukiran dan memotong kayu bagi membentuk peralatan yang mereka mahukan.

Sementara tukang kebun pula menyediakan lapangan yang subur untuk tanaman tumbuh dibantu dengan elemen seperti air dan matahari.

Apabila berbicara mengenai cara mendidik yang efektif, persekitaran kanak-kanak memberikan
 impak yang besar terhadap tumbesaran mereka
.

Orang dewasa kebiasaannya terdorong untuk membentuk anak-anak menjadi seseorang yang berjaya.

Namun perlaksanaan didikan mereka kebiasaannya bersifat memaksa dan perkara ini boleh membunuh minat anak-anak.

Jika anda inginkan
 seorang anak yang cekap bermain alat muzik
, anda harus mewujudkan persekitaran tempat tinggal yang memberi ruang kepada mereka untuk menerokai keindahan dunia muzik.

Mungkin anda boleh memasang muzik klasik, menyediakan peralatan dan bermain alat muzik bersama dengan anak.

#2 Ajar atau bacakan buku kepada anak

Walaupun secara logiknya kita tahu kanak-kanak, terutamanya yang baru berusia beberapa bulan, tidak memahami buku, sesi bacaan bersama mereka boleh memberi kelebihan kepada proses perkembangan otak kanak kanak.

Perkara ini telah dibuktikan melalui kajian yang diterbitkan pada tahun 2018 oleh sebuah universiti di Illinois.

Antara perkataan yang elok diajar kepada mereka berkait dengan perkataan yang mempunyai unsur emosi.

Sebagai contoh, sedih, gembira, kecewa dan sebagainya.

Semakin banyak perkataan yang didaftarkan di dalam asas pembentukan neural mereka, semakin
fleksibel tingkah laku emosi mereka
.

Gunakan persekitaran anda untuk menerangkan aspek emosi kepada anak-anak yang baru belajar supaya mereka lebih peka dan empati kelak.

#3 Beri penerangan dan jangan pernah putus asa menerangkan sesuatu kepada anak

Kadangkala kita berasa penat hendak menerangkan sesuatu konsep kepada anak terutamanya jika ia membabitkan persoalan yang sukar diterangkan seperti konsep sains dan sebagainya.

Sebagai contoh, jika anak anda bertanyakan soalan “Kenapa bila kita lepaskan barang, barang jatuh? Kenapa tak terbang macam belon?”.

Adakah anda akan
menggunakan perkataan graviti dalam penerangan
. Jika ya, ia akan menimbulkan lebih banyak persoalan.

Sifat ingin tahu dalam diri kanak-kanak boleh menguatkan kawalan tingkah laku mereka.

Sebagai contoh, jika anda melarang mereka daripada melakukan sesuatu dan ia disusuli dengan penerangan, kelak, mereka lebih cenderung untuk tidak mengulanginya.

Jika anda hanya melarang tanpa memberikan sebarang penerangan, mereka tidak faham akan
kesan dan akibat
 kepada perbuatan mereka.

Ini membuatkan mereka lebih suka untuk mengulangi kesilapan yang sama.

#4 Jika ada salah laku, fokus kepada kesalahan, jangan fokus kepada individu

Kalau anak lelaki anda memukul anak perempuan, jangan panggil mereka ‘budak jahat’, ‘budak nakal’ dan sebagainya.

Teguran anda harus bersifat spesifik dan ia tidak sepatutnya berfokus kepada individu.

Sebagai contoh, “Jangan pukul kakak. Kesian kakak sakit. Minta maaf cepat”.

Perkara ini tidak hanya spesifik kepada salah laku sahaja.
Pujian juga perlu berfokus kepada tingkah laku
 dan bukannya individu.

Sebagai contoh, jika mereka berbuat baik, usah gelar mereka ‘budak baik’ dan sebagainya sahaja.

Puji perbuatan mereka supaya mereka memahami dengan lebih jelas akan konsep baik buruk sesuatu tindakan.

#5 Nak otak kanak kanak berkembang, bawa anak berjumpa dengan orang dewasa lain

Selain daripada ahli keluarga yang lain, perkembangan otak kanak kanak boleh menjadi lebih baik jika mereka bertembung dengan individu daripada segenap bangsa.

Kajian menunjukkan, anak yang berinteraksi dengan individu yang bercakap dengan bahasa berlainan akan
membentuk satu hubungan neuron kritikal
 yang bakal membantu mereka untuk menguasai bahasa tersebut kelak.

Begitu juga dengan bayi yang didedahkan dengan muka individu daripada pelbagai bangsa.

Anak anda akan lebih cekap untuk mengenal pasti dan membezakan wajah kelak.

Ini mungkin langkah yang paling mudah untuk diimplementasikan dalam usaha untuk
membentuk anak yang anti rasis
.

Konklusi

Cara didikan anak boleh mempengaruhi tingkah laku dan otak kanak kanak apabila usia mereka meningkat kelak.

Perkembangan otak si manja sewaktu kecil
 sememangnya penting memandangkan tempoh masa tersebut mereka mudah ‘dilentur’.

5 tip yang diberikan di atas boleh membantu ibu bapa untuk mendidik anak bagi memastikan tingkah laku mereka baik.


Senaman Tangan untuk Artritis

Simptom artritis adalah termasuk sakit sendi dan keradangan. Senaman tangan dan jari yang mudah boleh membantu anda melegakan beberapa kesan kesakitan yang menyakitkan daripada keadaan yang biasa. Artritis paling biasa adalah osteoartritis.

Osteoartritis disebabkan oleh perubahan struktur dalam sendi tertentu, manakala rheumatoid arthritis jenis yang paling biasa akan datang. Ia adalah penyakit sistemik yang memberi kesan kepada seluruh tubuh. Pada masa ini tiada ubat untuk arthritis, tetapi beberapa rawatan dapat membantu mengurangkan beberapa simptom yang menyakitkan.

1. Buat penumbuk

Anda boleh melakukan senaman mudah ini di mana saja dan bila-bila masa tangan anda terasa kaku.

Mulakan dengan memegang tangan kiri anda dengan semua jari anda lurus.

Kemudian, perlahan-lahan bengkokkan tangan anda menjadi penumbuk, letakkan ibu jari anda di luar tangan anda. Berlembut, jangan memerah/mencengkam tangan anda.

Buka tangan anda kembali sehingga jari anda lurus sekali lagi.

Lakukan senaman ini 10 kali dengan tangan kiri. Kemudian ulangi keseluruhan urutan dengan tangan kanan.

2. Bengkokkan jari

Gambar ihsan Healthline

Mulakan dengan meluruskan jari tangan kiri anda.

Bengkokkan ibu jari anda ke arah telapak tangan. Kekalkan selama beberapa saat. Kemudian luruskannya.

Luruskan ibu jari anda.

Ulangi dengan setiap jari di sebelah kiri. Kemudian ulangi keseluruhan urutan pada tangan sebelah kanan.

3. Bengkokkan ibu jari

Pertama, pastikan semua jari tangan kiri anda dilurukan.

Bengkokkan ibu jari ke dalam ke arah telapak tangan anda.

Regangkan bahagian bawah jari ke benjolan merah jambu (pinky finger). Sekiranya anda tidak dapat mencapainya, jangan risau. Hanya merapatkan ibu jari anda sejauh yang anda boleh.

Kekalkan kedudukannya untuk satu atau dua saat, dan kemudian kembali ibu jari anda ke posisi permulaan.

Ulang 10 kali. Kemudian lakukan pada tangan kanan anda.

4. Buat ‘O’

Mulakan dengan meluruskan jari tangan kiri anda.

Bengkokkan semua jari anda ke dalam sehingga ia menyentuh. Jari anda hendaklah membentuk bentuk “O.”

Kekalkan kedudukan ini selama beberapa saat. Kemudian luruskan jari anda sekali lagi.

Ulangi latihan ini beberapa kali sehari di setiap tangan. Anda boleh melakukan regangan ini apabila tangan anda berasa sakit atau kaku.

5. Bengkokan meja (
Table bend
)

Gambar ihsan Healthline

Letakkan sisi pinky finger tangan kiri anda di atas meja, dengan ibu jari anda menunjuk.

Kekalkan ibu jari anda dalam kedudukan yang sama, bengkokkan empat jari ke dalam sehingga tangan anda membuat bentuk “L”.

Kekalkan selama beberapa saat, dan kemudian luruskan jari anda untuk kembalikan kepada kedudukan asal.

Ulangi 10 kali, dan kemudian lakukan urutan yang sama pada sebelah kanan.

6. Angkat jari

Gambar ihsan Healthline

Letakkan tangan di atas meja secara terlungkup.

Mulakan dengan ibu jari anda, angkat setiap jari dengan perlahan daripada permukaan meja satu demi satu.

Kekalkan setiap jari selama satu atau dua saat, dan kemudian turunkannya.

Lakukan senaman yang sama dengan setiap jari tangan kiri.

Setelah selesai dengan tangan kiri, ulangi keseluruhan urutan dengan tangan kanan.

7. Regangan pergelangan tangan

Jangan lupa pergelangan tangan anda. Ia juga boleh mengalami kesakitan dan kaku akibat artritis.

Bagi senaman pergelangan tangan, tahan lengan kanan anda dengan telapak tangan menghadap ke bawah.

Dengan tangan kiri anda, perlahan-lahan tekan di sebelah kanan sehingga anda merasakan regangan di pergelangan tangan dan lengan anda.

Kekalkan kedudukan selama beberapa saat.

Ulang 10 kali. Kemudian, lakukan keseluruhan urutan dengan tangan kiri.


Memahami Apa Itu Bulking Dan Cutting

“Asyik pergi
gym
tapi kenapa nampak macam makin berisi je?” – Jika anda seseorang yang sedang berusaha untuk mendapatkan badan berotot yang ideal (
lean
), tentu anda pernah ditegur dengan ayat seperti di atas oleh ahli keluarga atau rakan-rakan. Teguran ini lazimnya datang daripada orang yang tidak pernah ke gimnasium ataupun daripada golongan yang dangkal terhadap ilmu fisiologi badan. Dalam proses untuk mendapatkan badan yang ideal, seseorang itu perlu melalui dua fasa penting iaitu
bulking
dan
cutting
.

Kalori adalah kunci perbezaan

Dalam usaha untuk mendapatkan badan yang
lean
, seseorang itu perlu melalui dua fasa penting dalam latihan mereka iaitu fasa
bulking
dan
cutting
. Penting untuk diingati bahawa dalam kedua-dua fasa ini, rejim latihan rintangan (
resisitance exercise
) seperti mengangkat berat diteruskan seperti biasa atau dengan sedikit perbezaan dalam bilangan ulangan (
repitions
) dan/atau set.

Fasa
bulking
adalah fasa di mana seseorang itu akan meningkatkan pengambilan kalori harian mereka dalam kadar yang sangat banyak berbanding keperluan harian. Sebagai contoh, untuk seseorang yang sepatutnya hanya mengambil 2,000 Kcal sehari, mereka akan meningkatkan jumlah pengambilan kalori ini dengan lebihan 500 hingga 1,500 Kcal.

Untuk fasa
cutting
pula, seseorang itu akan
mengawal diet mereka dengan cukup ketat
. Ini dilakukan dengan mengurangkan jumlah pengambilan kalori harian mereka pada kadar yang sangat rendah, di samping memilih makronutrien yang tertentu. Lazimnya, jumlah kalori yang diambil adalah sekitar 500 hingga 1,500 Kcal lebih rendah berbanding pengambilan kalori harian yang sepatutnya.

Mengapa perlunya fasa
bulking
dan
cutting
?

Asas kepada peningkatan berat badan adalah dengan meningkatkan pengambilan kalori harian anda melebihi kadar yang sepatutnya. Begitu juga sebaliknya, pengambilan kalori yang lebih rendah berbanding kadar pengambilan harian yang disarankan akan menyebabkan anda mengalami penyusutan berat badan.
Mengapa anda perlu melalui kedua-dua fasa ini sebelum boleh memiliki badan yang berotot dan rendah lemak adalah kerana kaitan antara lemak dan otot.

Dalam fisiologi badan manusia, anda tidak boleh menambahkan jisim otot yang banyak tanpa menambah sedikit lemak di sekitar badan. Untuk itu, seseorang yang sedang melakukan
bulking
akan mempunyai saiz otot yang cukup besar namun mereka juga akan mempunyai jumlah lemak yang tinggi. Di samping itu, definisi otot mereka juga adalah tidak begitu jelas dan otot mereka hanya kelihatan besar secara amnya. Untuk itu, mereka tidak akan mempunyai
6-packs
yang jelas di bahagian abdomen mereka.

Saiz otot tangan yang lebih besar ketika fasa bulking. Definisi otot tidak terlalu jelas dan lemak banyak terkumpul pada bahagian abdomen.

Selepas berpuas hati dengan saiz otot yang dibina ketika fasa
bulking
, seseorang itu akan bergerak ke fasa
cutting
pula untuk mendapatkan badan yang
lean
. Fasa
cutting
ini akan menyebabkan penyusutan berat badan yang banyak, di mana majoritinya adalah disebabkan pengurangan peratusan lemak. Namun, dalam fisiologi badan, anda tidak boleh mengurangkan peratusan lemak dengan banyaknya tanpa mengalami sedikit penurunan jisim otot. Pada penghujung fasa ini, seseorang itu akan mempunyai definisi otot yang jelas dan
6-packs
 mereka akan mula menyerlah.

Definisi otot adalah lebih jelas dan saiz otot adalah lebih kecil berbanding fasa bulking. Otot 6-packs juga jelas terlihat kerana peratusan lemak badan yang rendah

Tuntasnya, usaha dalam mendapatkan badan yang ideal adalah suatu perjalanan yang lama dan penuh kesukaran. Demi mendapatkan badan ideal yang berotot dan rendah lemak, anda terpaksa melalui kedua-dua fasa
bulking
dan
cutting
ini dengan jayanya. Jika ada orang menegur anda dengan sapaan yang sama seperti di bahagian pengenalan, anda boleh berikan sahaja mereka pautan kepada artikel ini.


Pelik, Ada Simptom Hamil Tapi Keputusan UPT Negatif, Kenali Apa Itu Kehamilan Palsu

Kehamilan adalah tempoh yang sangat menakjubkan bagi pasangan-pasangan yang merancang untuk memiliki anak. Anda mungkin sedar anda sedang hamil apabila anda mula sedar tentang perubahan pada tubuh.

Bagaimanapun, mempunyai simptom kehamilan bukanlah semestinya anda sedang hamil. Kadangkala anda merasa diri sedang hamil tetapi sebenarnya tidak. Mengapa? Rujuk jawapannya dibawah.

Apa yang menyebabkan kehamilan palsu?

Kehamilan palsu adalah kes yang jarang berlaku bagi lelaki atau wanita (Terkejut? Ia juga boleh muncul pada lelaki – yang sepatutnya tidak boleh hamil). Sebab yang tepat untuk kehamilan palsu adalah tidak diketahui.

Tetapi doktor dan saintis beranggapan, situasi tertentu seperti trauma atau ketidakseimbangan kimia dalam tubuh boleh menyebabkan keadaan ini. Badan menyangkakan terdapat bayi dalam kandungan.

Kehamilan palsu boleh berlaku jika anda benar-benar inginkan zuriat kerana
masalah ketidaksuburan
, keguguran yang berulang-ulang, kehilangan anak,
menopause yang bakal berlaku
, masalah mental, atau keinginan untuk berumah tangga.

Dalam sebahagian kes, anda mengesan beberapa simptom seperti payudara yang sakit dan membengkak atau perut membengkak. Otak anda akan menafsirkan bahawa anda sedang hamil. Hormon-hormon tertentu akan dirembes, menyebabkan berlakunya simptom-simptom kehamilan.

Keadaan perubatan tertentu jugaboleh menyebabkan kehamilan palsu berlaku. Ini termasuklah ketumbuhan di ovari atau ketidakseimbangan kimia dalam tubuh. Sesetengah wanita yang menghampiri menopaus akan mengalami masalah depresi, membuatkan mereka merasakan sedang hamil.

Sesetengah saintis menegaskan
gangguan seksual,
 kemiskinan, kurang pendidikan, atau masalah dalam hubungan boleh juga menjadi punca kehamilan palsu.

Apakah simptom kehamilan palsu?

Anda mungkin berfikir anda sedang hamil kerana anda mengalami simptom-simptom kehamilan. Tetapi apabila ianya adalah kehamilan palsu, bayi tidak wujud. Simptom-simptom kehamilan palsu termasuklah:

-Perubahan kitaran haid. Anda mungkin terlepas satu
kitaran haid
 atau lebih.

-Perut membengkak

-Perubahan pada rambut dan kulit. Kulit mungkin menjadi kering dan kasar.

-Penambahan berat badan. Anda mungkin bertambah berat badan walaupun mengambil makanan yang sama banyak seperti sebelumnya.

-Kerap membuang air kecil.

-Payudara membengkak, sakit dan lembik.

-Merasai pergerakan janin.

-Loya dan muntah-muntah. Simptom mungkin menjadi lebih teruk di waktu pagi ketika bangun dari tidur.

Simptom-simptom ini mungkin dirasai dalam tempoh beberapa minggu atau beberapa bulan atau mungkin juga bertahun-tahun. Dalam kes-kes tertentu, sebahagian wanita turut merasai kesakitan seperti
melahirkan anak.

 Satu-satunya cara untuk mengetahui sekiranya anda sedang menghadapi kehamilan palsu adalah dengan melakukan ujian oleh pakar perubatan. Sekiranya anda tidak hamil, mungkin doktor akan memberi nasihat berkenaan kesihatan mental.

Kehamilan palsu adalah keadaan yang agak pelik yang boleh mengganggu emosi dan kesihatan mental anda.

Jadi, sekiranya anda sedar akan perubahan pada tubuh, sila dapatkan nasihat pakar perubatan dengan kadar segera.


Ibu, Ini 5 Fakta Berkaitan Penyusuan Bayi Kembar Perlu Diketahui, Barulah Senang!

Jika anda baru sahaja menjadi ibu kepada dua bayi kembar comel atau lebih, anda pasti risau tentang penyusuan badan. Ini disebabkan penyusuan kembar memerlukan lebih banyak tenaga, tanggungjawab dan dedikasi berbanding menyusu seorang bayi.

Anda mungkin risau yang anda tidak akan menghasilkan susu secukupnya untuk dimanfaatkan oleh bayi kembar anda.

Untuk mendapatkan lebih banyak info tentang Keibubapaan, sila dapatkannya
di sini.

Penyusuan bayi kembar comel

Ketahuilah 5 fakta tentang penyusuan kembar berikut untuk menghilangkan kerisauan anda dan membantu anda bersedia dengan tugasan baru anda.

1. Anda akan memiliki susu yang mencukupi untuk bayi kembar comel anda

Disebabkan penghasilan susu bergantung kepada keperluan walaupun anda memiliki tiga bayi yang menyusu, badan anda boleh meningkatkan penghasilan untuk keperluan mereka.

 Anda mungkin  perlu mengambil kalori dan cecair lebih banyak berbanding
kebanyakan ibu menyusu
.

Makan makanan hidangan yang sihat adalah sangat penting. Pastikan terdapat air yang banyak di sebelah anda memandangkan oksitosin yang dibebaskan badan anda ketika menyusu boleh menyebabkan anda sangat haus.

2. Adalah lebih baik menyusukan bayi anda pada masa yang sama

Untuk memanfaatkan masa anda dengan berkesan, kebanyakan pakar mencadangkan penyusuan serentak, kerana jika tidak, apabila anda selesai dengan seorang, yang lain pula perlu diberi makan.

Sekiranya anda mempunyai dua bayi kembar comel, anda boleh memberi makan bersama dengan memegang kedua-dua pada posisi mendakap (
football hold
) atau mendukung bersilang
(cross cradle hold)
 dengan badan mereka menyilang antara satu sama lain.

Anda juga boleh memegang satu bayi dalam posisi mendakap dan yang seorang lagi dalam posisi bersilang. Anda juga boleh mendapatkan bantal menyusu yang direka khusus untuk menyusukan anak kembar dan menggunakannya untuk
pelbagai posisi penyusuan.

Baca juga:

3. Cuba beralih payudara dengan setiap bayi

Sekiranya salah seorang bayi kembar comel anda lebih kuat menyusu berbanding yang lain, anda perlu
beralih payudara
 setiap kali penyusuan.

Beralih payudara secara tetap membantu menghasilkan jumlah susu yang sama di kedua-dua belah payudara dan mengurangkan kemungkinan saluran susu tersekat. Beralih payudara juga membantu mata bayi anda mendapat senaman dan rangsangan yang sama.

4. Tambah susu formula apabila perlu

Jika anda mempunyai kembar tiga atau lebih, anda mungkin perlu menggabungkan pengambilan susu formula dengan penyusuan susu ibu.

Penggunaan botol adalah peluang yang baik untuk membina hubungan dengan bayi anda.

Anda boleh menyusu dua daripada bayi anda dan menyusukan botol kepada bayi yang lain pada masa yang sama; dan menukar giliran supaya semua bayi mendapatkan susu paling banyak melalui payudara dan hanya sedikit daripada botol.

5. Dapatkan bantuan

Anda akan merasa letih atau terkejut apabila menanggung bayi kembar.

Adalah idea yang baik untuk menghubungi kawan atau ahli keluarga anda untuk mendapatkan bantuan dengan kerja rumah, makanan, dan penjagaan bayi, atau anda boleh menyewa pembantu pasca kelahiran (
confinement lady
), jururawat bayi, pembantu rumah, atau sebarang khidmat bantuan yang lain.

Anda juga perlu mencari doktor yang menggalakkan penyusuan susu badan dan menyokong idea anda tentang penjagaan anak dan memberikan anda masa untuk mengetahui cara menjayakan penyusuan susu ibu untuk bayi kembar comel anda.


Glaukoma Boleh Menyebabkan Mata Buta? Ambil Tahu Simptom, Risiko & Rawatan Ini

Glaukoma merupakan sejenis penyakit mata apabila sebahagian mata mengalami kerosakan
saraf optik
disebabkan tekanan tinggi. Ia adalah penyakit mata yang serius dan boleh menyebabkan buta jika tidak dirawat.

Rawatan tidak boleh mengembalikan tahap kesihatan mata seperti sebelumnya, tetapi ia dapat mencegah dari berdepan dengan
kerosakan penglihatan yang lebih bahaya.

Siapa yang berisiko mendapat penyakit mata glaukoma?

Individu dewasa berusia 40 tahun ke atas mempunyai risiko untuk mendapat penyakit ini. Walau bagaimanapun, mereka yang berumur bawah usia 40 tahun, kanak-kanak dan bayi juga turut berpotensi mengalaminya.

Anda lebih berisiko untuk mendapat glaukoma, jika:

Berusia lebih 40 tahun

Mempunyai sejarah keluarga yang mempunyai glaukoma

Daya penglihatan lemah

Mempunyai penyakit diabetes

Mengambil ubatan tertentu seperti
prednisone

Pernah mendapat kecederaan pada mata

Apakah simptom yang boleh dilihat?

Tanda pertama yang boleh dikenal pasti adalah
 kehilangan penglihatan
periferal, iaitu penglihatan yang membolehkan anda melihat objek sekeliling tanpa perlu memalingkan kepala atau mengerakkan mata atau pandangan sisi.

Namun, simptom ini jarang sekali disedari, sehingga ia sudah terlambat untuk merawatnya.

Jika anda mempunyai tanda-tanda seperti berikut, sila berjumpa doktor untuk mendapatkan rawatan dan pemeriksaan lanjut:

Kehilangan penglihatan atau pandangan menjadi kabur

Mata merah

Mata kelihatan kabur (terutama pada bayi)

Mual atau muntah

Mata terasa sakit

Melihat
halos
(lingkaran cahaya) di sekeliling lampu

Penglihatan terhad (
narrowed vision)

Diagnosis penyakit mata glaukoma

Doktor akan menggunakan titisan untuk membuka atau membesarkan anak mata dan akan menguji tahap penglihatan serta memeriksa mata anda.

Saraf optik anda akan turut diperiksa dan mengambil gambar saraf anda jika perlu. Pemeriksaan glaukoma tidak menyakitkan cuma ia akan mengambil sedikit masa.

Rawatan

Doktor mungkin akan menggunakan preskripsi ubat mata, pembedahan laser atau pembedahan mikroskop untuk
mengurangkan tekanan
pada mata pesakit.

#1. Ubat mata

Ubat mata ini boleh membantu mengurangkan penghasilan bendalir dan menurunkan tekanan pada mata.

Kesan sampingan yang boleh terjadi seperti alahan,
kemerahan,
 rasa menyengat, penglihatan kabur dan kerengsaan pada mata.

Sesetengah ubat glaukoma boleh
menjejaskan paru-paru
dan jantung, jadi pastikan anda memaklumkan kepada doktor tentang sebarang ubat lain yang anda ambil atau alahan.

#2. Pembedahan laser

Prosedur ini akan membantu meningkatkan aliran cecair mata yang dikenali sebagai humor berair (
aqueous humor
) bagi individu yang menghidapi jenis glaukoma sudut terbuka.

Selain itu, prosedur ini juga membantu menghentikan penyumbatan cecair untuk individu yang mempunyai glaukoma penutupan sudut.

Antara prosedur yang akan dijalankan:

Trabeculoplasty:
untuk
 membuka saluran

Iridotomy:
membuat lubang kecil di iris untuk memberi aliran cecair lebih bebas

Cyclophotocoagulation:
merawat bahagian lapisan tengah mata untuk kurangkan pengeluaran cecair

Pembedahan mikroskop

Prosedur ini dipanggil
trabeculectomy
, di mana doktor akan membuat saluran baru untuk mengalirkan cecair dan mengurangkan tekanan pada mata. Doktor mungkin perlu menanam tiub untuk membantu mengalirkan cecair.

Namun, terdapat kemungkinan pembedahan ini boleh menyebabkan kehilangan penglihatan sama ada sementara atau kekal,
pendarahan
 atau jangkitan.

Berbincanglah dengan doktor untuk mendapatkan rawatan yang terbaik dan sesuai untuk anda.

Penjagaan dan pencegahan

Individu yang mempunyai masalah glaukoma dan menerima rawatan yang sewajarnya tidak akan menjadi buta. Namun, masih terdapat pesakit yang mengalami nasib sebaliknya.

Ia disebabkan kesedaran awal tentang bahaya kondisi ini j
adi peratusan untuk kehilangan penglihatan kerana glaukoma adalah rendah.

Walau bagaimanapun, dengan
kemajuan teknologi
 pada masa kini dan penjagaan yang betul, maka anda dapat memastikan kesihatan penglihatan berada pada tahap yang baik.


5 Tanda Hamil Bayi Kembar, Ini Penjagaan & Komplikasi Penting Yang Anda WAJIB Tahu!

Sebagai ibu bapa pasti berasa teruja jika mengetahui mengandung kembar. Bagaimana nak ketahui tanda hamil kembar? Ini penjelasannya.

Berita kehamilan

Tanda mengandung bagi setiap kehamilan adalah pengalaman indah yang sukar digambarkan dengan kata-kata.

Kebanyakan individu menjangkakan akan diberitahu mengenai keadaan bayi mereka sewaktu janji temu ultrasound dengan doktor.

Jadi, bagaimana pula jika doktor memaklumkan mereka bakal memiliki bukannya satu, tetapi dua bayi – atau kembar!

Bagi segelintir ibu bapa, ia mungkin bukanlah berita yang mereka harapkan – disebabkan kekangan kewangan atau sebab-sebab lain, mungkin mereka hanya mahukan seorang.

Tetapi bagi kebanyakan ibu bapa, mereka mungkin akan berasa terkejut dan teruja dalam masa yang sama.

Mempunyai dua bayi pada masa yang sama memang sukar – dari proses kehamilan, kelahiran, dan membesarkan anak pastinya akan anda alami secara berganda.

Tetapi ini akan menjadi pengalaman yang sangat menakjubkan, bahkan adakala
mempunyai anak kembar
 adalah lebih mengujakan anda suami isteri.

Ketahui ciri kembar

Sekiranya anda hamil anak kembar, anda mungkin akan mengalami tanda mengandung seperti berikut:

Mual dan muntah-muntah yang awal dan berlebihan
pada trimester pertama
 anda

Pertambahan berat badan yang berlebihan

Sakit belakang

Saiz rahim lebih besar dari yang sepatutnya ketika tarikh kelahiran

Berlaku pergerakan janin yang lebih banyak dari yang sepatutnya pada trimester kedua dan seterusnya

Apakah yang menyebabkan kehamilan anak kembar?

Anda berpotensi untuk mempunyai ciri hamil kembar sekiranya:

Anda berusia 35 tahun ke atas

Anda mempunyai keturunan Afrika

Anda pernah hamil anak kembar sebelum ini

Ahli keluarga sebelah ibu anda mempunyai anak kembar

Kemungkinan komplikasi kehamilan anak kembar

Komplikasi yang mungkin berlaku sekiranya anda mempunyai tanda mengandung bagi kehamilan anak kembar termasuklah:

Pra-eklampsia dan
tekanan darah tinggi

Masalah plasenta seperti placenta abruption atau placenta previa

Anemia

Terlalu banyak air ketuban di dalam rahim (polyhydramnios)

Jangkitan saluran air kencing (UTI)

Kehilangan darah yang banyak selepas bersalin (postpartum hemorrhage)

Perlu melakukan
pembedahan caesarean
 (C-section)

Diagnosis ciri hamil kembar

Ujian ultrasound boleh dilakukan untuk memastikan anda mempunyai tanda mengandung anak kembar sekiranya rahim anda lebih besar daripada normal atau terdapat lebih daripada satu degupan jantung janin.

Ketika melakukan ujian ini, gelombang bunyi akan digunakan untuk memperlihatkan imej rahim dan bayi anda.

Penjagaan kehamilan anak kembar

Jika anda hamil anak kembar, anda disarankan untuk:

Mengambil kalori bernutrisi, asid folik, zat besi dan kalsium secukupnya
untuk perkembangan anda dan bayi

Mengehadkan aktiviti fizikal anda selepas minggu ke-24 kehamilan atas nasihat doktor

Berehat secukupnya terutama selepas minggu ke-24 kehamilan

Atur jadual kerja dan aktiviti anda berdasarkan perkembangan kehamilan anda

Berjumpa pakar perubatan dengan kerap bagi melihat perkembangan kehamilan anda pada setiap minggu

Selain itu, anda juga perlu mengelakkan perkara-perkara yang mampu memudaratkan kandungan seperti:

Minum alkohol

Merokok

Mengambil kafein dalam kadar yang banyak

Mengambil ubat-ubatan tanpa preskipsi doktor

Terdedah kepada bahan kimia, produk kosmetik dan X-ray

Terdedah kepada cuaca yang terlalu panas

Penjagaan diri harus diutamakan

Tidak kira anda mengandung kembar atau tidak, perkara paling utama adalah untuk menjaga aspek kesihatan diri ibu mengandung.

Jika boleh lakukan sedikit aktiviti fizikal secara berkala setiap hari dan menjaga pemakanan.


4 Senaman Malam Selepas Solat Tarawih

Puasa bukan alasan untuk anda malas bersenam. Jika badan anda terlalu letih di pagi dan siang hari sehingga tidak bertenaga untuk bersenam, tukar rutin aktiviti fizikal anda ke waktu malam. Senaman pada waktu malam ketika berpuasa boleh membantu anda melepaskan tekanan dan menenagkan fikiran dari segala perkara yang terjadi di siang hari.  Bukan sekadar itu, satu kajian pada tahun 2011 melaporkan bahawa orang yang bersenam selama 35 minit sebelum tidur, akan mendapatkan tidur yang lebih nyenyak.

Apakah jenis senaman malam sewaktu berpuasa yang terbaik untuk badan anda?

Jika anda ingin bersenam sewaktu bulan Ramadan, ada beberapa jenis sukan yang boleh anda lakukan di malam hari setelah berbuka puasa atau malah selepas solat Tarawih.

1. Yoga

Yoga mengajar anda untuk menyelaraskan irama nafas dan pergerakan, juga badan dan fikiran. Ini yang menyebabkan kenapa yoga boleh menimbulkan perasaan damai dan bahagia bagi yang melakukannnya

Apabila anda beryoga, anda meningkatkan hormon serotonin, oxytocin, dan kadar GABA di dalam badan. Semua hormon tersebut adalah tindak balas kimia yang bertanggungjawab membuat badan dan fikiran anda bahagia. Amalan yoga juga dapat mengurangkan tekanan darah, kortisol dalam badan, serta hormon stres.

2. Kardio ringan

Latihan kardio sebelum tidur dapat membakar kalori dan mengurangkan lemak. Pasukan penyelidik di Duke University bahkan membuat kesimpulan bahawa keberkesanan aktiviti aerobik untuk menurunkan berat badan jauh mengalahkan latihan kekuatan – seperti push-up, squats, atau angkat berat.

Beberapa sukan kardio ringan yang boleh anda lakukan di malam hari sebelum tidur, termasuk berbasikal malam, senaman aerobik mengikut arahan jurulatih di TV (melalui Youtube atau DVD senaman), lompat tali, naik-turun tangga, atau burpees. Contohnya, cuba lakukan burpees selama satu minit dan 30 saat rehat, dan ulang sebanyak lima kali. Anda juga boleh teruskan dengan lari setempat selama 60 saat dan rehat selama dua minit.

Kardio bersifat kumulatif. Jadi anda boleh melakukan sesi kardio singkat di malam hari sebelum tidur dan kemudian teruskan pada pagi hari esoknya, berbanding melakukan satu sesi latihan panjang yang membuatkan anda cepat letih.

3. Latihan kekuatan (strength training)

Latihan kekuatan adalah jenis latihan fizikal yang mengkhususkan diri dalam penggunaan ketahanan untuk mencetuskan kontraksi otot untuk membina kekuatan, ketahanan anaerobik, dan saiz otot rangka tubuh. Ada banyak cara untuk melakukan strength training di rumah, bermula dari memanfaatkan kekuatan tubuh sendiri (push-up, squats,
plank,
pull-up, dst), sehingga menggunakan bantuan beban (barbel, dumbell, atau tin cat) untuk melatih otot bisep.

Pakar menyarankan agar kita melakukan 8 hingga 10 jenis latihan kekuatan 2 hari dalam seminggu atau lebih, jika mampu. Jika ragu untuk memulakan dari mana, anda boleh mengikuti panduan mudah ini:

20 kali push up

20 saat elbow plank

20 saat plank menyamping ke kiri

20 saat plank menyamping ke kanan

20 kali squat

20 kali lunge, bergilir-gilir sisi

20 kali jump squat

4. Jalan kaki

Rutin jalan kaki tiga kali seminggu mampu membakar 350 kalori. Jalan kaki selama 15 minit selepas makan dapat meningkatkan metabolisme tubuh, sehingga membantu meningkatkan pencernaan anda dan mencegah gangguan pencernaan seperti gastrik atau sembelit.

Jalan kaki juga mampu meningkatkan hormon endorfin di dalam otak yang membuat diri kita merasa lebih baik. Maka tak hairanlah kalau jalan kaki boleh membantu menangani depresi. Bukan sekadar itu, jalan kaki sebagai alternatif sukan malam saat puasa juga baik untuk kesihatan jantung. Alasannya, jalan kaki secara berkala terbukti membantu meningkatkan peredaran darah ke seluruh tubuh.

Jangan lupa pengambilan makanan yang mencukupi dan
cool down

Agar senaman malam saat puasa anda berkesan, ada beberapa perkara yang tidak boleh anda tinggalkan. Pertama, senman malam sebaiknya tidak dilakukan berdekatan dengan waktu tidur agar tidak mengganggu kualiti tidur. Kalau anda ingin bersenam selepas solat tarawih, lungkan masa dua hingga tiga jam sebelum tidur untuk bersenam dan berikan masa sekitar satu jam untuk pemulihan dari aktiviti fizikal tersebut sebelum anda pergi tidur.

Kedua, pastikan untuk mengisi semula tenaga yang habis selepas bersenam dengan makanan bernutrisi tinggi. Jika anda bersenam dan kemudian terus tidur tanpa makan apa-apa, badan anda tidak akan mempunyai nutrisi yang cukup untuk membaiki tisu yang rosak.

Yang terakhir, jangan lupakan
cool down
selepas bersenam. Lakukan regangan badan yang baik selepas senaman malam, dan lakukan bersama dengan sesi meditasi dan teknik pernafasan dalam sebelum tidur supaya anda boleh tidur lebih cepat.

Pastikan juga untuk tidur malam sekurang-kurangnya tujuh atau lapan jam untuk pemulihan tubuh yang optimum. Pola tidur yang tidak teratur menghalang keupayaan badan membakar lemak dan membina otot. Tambahan lagi, kurang tidur akan menghabiskan tenaga anda pada hari berikutnya, terutama jika anda sedang berpuasa.


Cuba 10 Resipi Kudapan Rendah Karbo Ini Sekarang, Khusus Untuk Pengamal Diet Atkins

Bagi anda yang mengamalkan menu berdiet Atkin, kami ada beberapa cadangan snek atau kudapan untuk diet yang boleh anda cuba.

Jangan bimbang, ia masih lagi rendah karbohidrat dan mengenyangkan perut anda. Semak senarai snek untuk diet Atkins di bawah ini.

Untuk mendapatkan lebih banyak info tentang Pemakanan Sihat, sila dapatkannya
di sini.

Ini konsep menu diet Atkin bagi anda yang belum tahu

Pada tahun 1972, seorang doktor perubatan iaitu Dr. Robert C. Atkins telah menulis sebuah buku yang mempromosikan kaedah diet Atkins.

Buku ini telah mendapat sambutan hangat pada ketika itu. Dr. Robert telah mempopularkan kaedah menu diet Atkin yang bertujuan menurunkan berat badan individu.

Secara umumnya, diet Atkins memfokuskan kepada pengambilan jenis makanan rendah karbohidrat mengikut fasa-fasa tertentu.

Pada awal pengenalannya, diet Atkins sering dimomokkan sebagai jenis diet yang tidak sihat disebabkan kandungan lemak tepunya yang tinggi.

Namun, telah banyak kajian yang menunjukkan hasil yang sebaliknya.

Kajian-kajian telah menunjukkan bahawa, diet Atkins mampu untuk menurunkan lebih banyak berat badan selain memperbaiki paras gula darah.

Walaupun pelan pemakanan diet ini tinggi kandungan lemak, namun ia tidak meningkatkan paras lemak jahat secara puratanya.

Kudapan untuk diet yang boleh anda cuba

Terdapat beberapa jenis snek untuk
diet Atkins
 yang boleh anda cuba di rumah.

Sesetengah daripadanya mungkin sudah biasa anda makan, namun ada di antaranya yang merupakan idea-idea baharu yang boleh anda cuba.

Lihat senarai di bawah ini:

Kudapan untuk diet Atkins 1: Biskut bersama ikan

Ikan seperti ikan sardin sememangnya kaya dengan nutrien khususnya kandungan omega-3.

Satu tin ikan sardin tidak mengandungi sebarang kandungan karbohidrat tetapi mempunyai 23 gram protein.

Untuk menjadikan snek anda lebih enak, makannya bersama biskut bersaiz kecil sahaja.

Snek untuk diet Atkins 2: Salad Caprese

Salad Caprese ialah sejenis salad yang amat rendah kandungan karbohidrat.

Untuk menyediakan salad ini, anda hanya memerlukan buah tomato ceri,
keju Mozarella yang dipotong kecil
, daun selasih yang dicincang halus, sedikit minyak zaitun serta sedikit garam sebagai perasa.

Gaulkan kesemuanya sehingga sebati dan anda juga boleh meletakkan sedikit cuka untuk menaikkan rasanya.

Kudapan untuk diet Atkins 3: Kepingan rumpai laut

Kini, terdapat banyak kedai-kedai yang menjual kepingan rumpai laut kering.

Rasanya yang enak dan rangup bukan sahaja kaya dengan vitamin dan mineral, tetapi juga rendah karbohidrat.

Sekeping rumpai laut kering hanya mengandungi sekitar 1 gram karbohidrat.

Snek untuk diet Atkins 4: Buah aprikot segar

Bagi jenis buah aprikot yang segar, ia rendah kandungan karbohidrat iaitu sekitar 4 gram sahaja.

Namun, ia tidak sama dengan buah aprikot kering atau di dalam tin yang tinggi dengan kandungan gula tambahan.

Kudapan untuk diet Atkins 5: Salad telur dan avokado

Anda boleh melenyek buah avokado segar dan gaulkannya bersama telur rebus yang juga telah dilenyek.

Letakkan sedikit serbuk lada hitam dan juga garam sebagai penambah rasa.

Anda boleh memakan salad ini begitu sahaja atau memakannya bersama daun salad.

Snek untuk diet Atkins 6: Yogurt yang dicampur kacang

Untuk memilih yogurt yang terbaik, pastikan anda membeli jenis yogurt asli yang tidak ditambah dengan gula tambahan.

Gula tambahan dalam yogurt hanya akan meningkatkan jumlah karbohidrat sewaktu anda memakannya.

Bagi menjadikan hidangan yogurt lebih enak,
campurkannya bersama potongan buah-buahan atau menggunakan pemanis tanpa karbohidrat seperti stevia.

Baca juga:

Kudapan untuk diet Atkins 7: Lobak merah dan mentega kacang

Potong lobak merah mengikut saiz sebesar jari kelingking anda.

Anda boleh mencicah lobak merah ini bersama mentega kacang kerana ia ternyata amat lazat.

Namun, pastikan anda mendapatkan mentega kacang yang tiada gula atau anda boleh membuatnya sendiri di rumah.

Snek untuk diet Atkins 8: Potongan sayur dengan sos tzatziki

Untuk membuat sos tzatziki, anda hanya memerlukan yogurt asli tanpa gula, bawang putih dan juga timun. Tambahkan juga sedikit daun pasli sebagai penambah rasa.

Kisarkan kesemuanya sehingga menjadi halus dan gunakannya sebagai bahan pencicah untuk potongan sayur anda.

Anda boleh menggunakan sayur seperti timun
, lobak merah, batang saderi dan brokoli.

Kudapan untuk diet Atkins 9: Coklat gelap dan mentega badam

Coklat gelap tidak mengandungi kandungan karbohidrat yang tinggi disebabkan
kandungan gulanya
yang amat rendah.

Namun, anda perlulah memilih coklat gelap yang mengandungi sekurang-kurangnya 70% kandungan coklat gelap tulen.

Anda boleh memakan coklat gelap ini bersama-sama mentega badam yang dibuat sendiri di rumah.

Snek untuk diet Atkins 10:
Deviled eggs

Jangan berasa khuatir dengan namanya kerana ia adalah resipi penyediaan telur dari Barat.

Untuk membuat
deviled eggs
 ini, potong telur rebus dan keluarkan kuning telur tersebut. Lenyekkan kuning telur ini dan campurkannya bersama mayones, garam dan s
erbuk lada hitam
.

Kemudian cedok dengan menggunakan sudu dan masukkan kembali ke dalam telur putih.

Taburkan sedikit serbuk paprika sebagai penaik rasa. Nikmatinya sebagai hidangan snek yang enak dan sihat.

Kesimpulan

Tidak sukar untuk makan makanan yang
rendah karbohidrat
 jika anda tahu resipi yang betul. Gunakan resipi ringkas yang kami sediakan ini sebagai panduan untuk anda menyediakan snek yang rendah karbo.

 Selamat mencuba!


Gangguan Stres Pasca Trauma (PTSD), Apa Yang Anda Perlu Tahu Tentangnya?

Definisi

Apa itu gangguan stres pasca trauma?

Gangguan stres pasca trauma (PTSD)
 merujuk kepada keadaan mental dimana anda mengalami episod panik yang dirangsang oleh pengalaman yang lalu.

Pengalaman melalui peristiwa traumatik boleh jadi sangat membinasakan bagi ramai orang.

Tetapi sebahagian orang menghidapi gangguan stres pasca trauma selepas mengalami peristiwa yang menyakitkan atau mengejutkan seperti kemalangan jalan raya atau peperangan.

Anda boleh menjadi sentiasa berfikir tentang peristiwa traumatik tersebut dan ia boleh memberikan kesan kepada hidup anda.

Adalah susah untuk menyesuaikan diri dalam membuat perubahan tetapi terdapat cara-caranya untuk membuatkan anda berasa lebih baik.

Apa risiko gangguan stres pasca trauma?

PTSD ini kerap berlaku dan
 kebiasaannya
 berlaku kepada perempuan lebih dari lelaki
.

Ini adalah kerana kebanyakan perempuan lebih sensitif kepada perubahan berbanding lelaki menyebabkan mereka mengalami emosi yang lebih kuat.

Ia boleh diuruskan dengan mengurangkan faktor risiko.

Sila berbincang dengan doktor untuk maklumat lanjut.

Simptom

Apa simptom PTSD?

Tanda-tanda dan
 simptom yang kerap bagi PTSD
 ialah:

Anda tidak boleh berhenti berfikir tentang peristiwa spesifik yang menyebabkan PTSD. Semasa anda mengalami PTSD, anda boleh menghilangkan rasa trauma tersebut berulang kali melalui imbas kembali (flashback), halusinasi dan mimpi ngeri.

Anda mengelakkan diri dari kehidupan social. Anda berasa takut akan mengalami serangan panik. Jadi anda berharao untuk tidak menemui orang lain atau mengelakkan dari manusia, tempat, fikiran atau situasi yang boleh mengingatkan anda kepada trauma tersebut. Hasilnya ialah rasa terasing dari keluarga dan kawan-kawan dan juga hilang minat terhadap aktiviti yang anda pernah suka.

Anda akan mengalami emosi yang lebih kuat berbanding sebelumnya. Ini bermakna anda mungkin lebih mudah mara atau lebih depresi atau
melalui perubahan mood lebih kerap
.

Anda mungkin mengalami masalah berkait dengan orang lain termasuk merasakan atau menunjukkan kasih sayang, atau berasa resah dan mudah terkejut.

Anda mungkin mengalami masalah untuk tidur dan fokus.

Dari sudut fizikal, anda mungkin mengalami simptom-simptom seperti tekanan darah dan degupan jantung tinggi, pernafasan laju, ketegangan otot, mual dan muntah.

Mungkin terdapat beberapa tanda atau simptom yang tidak disenaraikan di atas.

Jika anda mempunyai sebarang kebimbangan tentang simptom-simptom tersebut, sila berjumpa dengan doktor anda.

Bila harus jumpa doktor?

Banyak orang yang mengalami keadaan mental berasa malu dan berlengah untuk berjumpa doktor.

Walaubagaimanapun,
anda harus ingat bahawa PTSD boleh pulih
.

Semakin awal anda mendapatkan rawatan, semakin cepat PTSD akan dirawat.

Anda harus menghubungi doktor jika anda mengalami mana-mana perkara berikut:

Anda anda mengalami pemikiran dan perasaan yang mengganggu tentang peristiwa traumatik lebih dari 1 bulan;

Jika pemikiran dan perasaan negatif anda sangat teruk;

Jika anda menghadapi masalah mengembalikan semula kehidupan anda dalam keadaan terkawal;

Jika anda berasa akan
mencedera diri anda atau membunuh diri
.

Punca

Apa punca PTSD?

Sebabnya masih tidak diketahui.

Tetapi ia dipercayai bahawa
apa anda lalu, lihat atau belajar tentang sebuah peristiwa
 melibatkan kematian yang sebenar atau ancaman, kecederaan yang serius atau perkosaan menyebabkan PTSD.

Selain itu, anda boleh mengalami PTSD disebabkan percampuran yang kompleks melibatkan:

Anda mewarisi risiko masalah mental seperti risiko tinggi kebimbangan (anxiety) dan depresi;

Anda mengalami trauma yang banyak dan teruk sejak awal kanak-kanak;

Anda menwarisi aspek personality yang sering digelar tabiat anda;

Cara otak anda mengawal bahan kimia dan hormon yang dilepaskan oleh badan anda
 sebagai respon kepada stres
.

Faktor Risiko

Apa faktor risiko saya gangguan stres pasca trauma?

Terdapat banyak faktor risiko PTSD, terutamanya jika mereka telah melalui pengalaman yang perit.

Walaubagaimanapun, sebahagian faktor mungkin membuatkan anda lebih
berisiko mengalami PTSD selepas peristiwa traumatik
, seperti:

Mengalami trauma yang dahsyat atau dalam tempoh yang lama;

Mengalami trauma di usia awal, termasuk penderaan atau pengabaian kanak-kanak;

Mempunyai pekerjaan yang meningkatkan risiko terdedah kepada peristiwa traumatik seperti tentera dan pekerja kecemasan;

Mempunyai masalah mental yang lain seperti kebimbangan atau depresi;

Kurang sistem sokongan dari keluarga dan kawan-kawan;

Mempunyai ahli keluarga yang mengalami masalah mental termasuk PTSD atau depresi.

Kita semua menghadapi saat-saat tekanan dalam hidup tetapi sesetengah orang lebih berisiko untuk menghidapi PTSD.

Peristiwa yang paling kerap membawa kepada PTSD ialah:

Peperangan;

Pengabaian dan penderaan fizikal kanak-kanak;

Penderaan seksual;

Serangan fizikal;

Diancam dengan senjata.

Banyak peristiwa traumatik lain juga
 boleh membawa kepada PTSD.

Contoh seperti peristiwa kebakaran, bencana alam, samun, rompakan, kemalangan kereta, kapal terbang terhempas, penyeksaan, peculikan, penyakit yang mengancam nyawa, serangan pengganas dan peristiwa-peristiwa mengancam nyawa atau ekstrem yang lain.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit PTSD didiagnosis?

PTSD tidak didiagnosis sehingga sekurang-kurangnya sebulan berlalu selepas peristiwa traumatik berlaku.

Jika semasa sebulan selepas satu peristiwa, anda mengalami simptom-simptom yang disebut di atas, anda harus berjumpa doktor.

Jika terdapat simptom PTSD, doktor akan memulangan evaluasi dengan menjalankan sejarah perubatan dan pemeriksaan fizikal yang lengkap.

Walaupun
tiada ujian makmal yang khusus untuk diagnosis PTSD
, doktor mungkin menggunakan pelbagai ujian untuk menyingkirkan kebarangkalian penyakit fizikal yang boleh menyebabkan simptom-simptom berkenaan.

Jika tidak penyakit fizikal ditemui, anda mungkin dirujuk ke ahli psikiatrik, ahli psikologi atau profesional kesihatan mental lain yang dilatih khusus untuk mendiagnosis dan merawat penyakit mental.

Ahli psikiatrik dan ahli psikologi menggunakan temuduga dan alatan penilaian yang direka khas untuk mengevaluasi seseorang yang
 mengalami gangguan kegelisahan (anxiety)
.

Doktor membuat diagnosis berdasarkan kepada simptom yang dilaporkan termasuk masalah yang berlaku disebabkan oleh simptom tersebut.

Doktor akan menentukan jika simptom dan kadar disfungsi tersebut menunjukkan PTSD.

PTSD didiagnosis jika seseorang itu mengalami simptom PTSD melebihi sebulan.

Bagaimana pesakit PTSD dirawat?

Merawat PTSD bermakna anda perlu mengawal semula hidup anda.

Rawatan pertama ialah psikoterapi yang sering digunakan bersama ubat-ubatan.

Apabila anda menggabungkan rawatan ini, simptom boleh bertambah baik.

Selain itu, anda perlu belajar skil untuk menghadapi simptom anda dan membantu anda rasa lebih baik tentang diri anda.

Doktor akan mengajar anda cara untuk mengatasi jika simptom tersebut kembali semula.

 Tambahan pula, rawatan ini akan membantu merawat masalah yang berkaita dengan pengalaman traumatik, seperti depresi, kebimbangan atau penyalahgunaan alkohol atau dadah.

Terdapat
beberapa kaedah psikologi yang direka
 untuk membantu anda mengenal pasti dan mengurusnya dengan baik seperti terapi kognitif, terapi pendedahan dan desensitasi pergerakan mata.

Terapi kognitif membantu anda mengenal pasti apa yang membuatkan anda tersekat di dalam memori tersebut.

Terapi pendedahan membantu anda menghadapi dengan selamat apa yang anda rasa menakutkan anda supaya anda dapat belajar cara mengatasinya dengan efektif.

Desensitasi dan pergerakan mata pemprosesan semula dengan satu rangkaian pergerakan mata terpandu membantu anda memproses memori traumatik dan mengubah cara anda bertindakbalas terhadapnya.

Anda mungkin memerlukan beberapa
ubat untuk merawat simptom PTSD
.

Ia boleh jadi anti-depresi untuk membantu simptom depresi dan kebimbangan; anti-anxiety untuk memperbaik kebimbangan dan stres; dan prazosin apabila simptom melibatkan insomnia atau mimpi ngeri berulang.


Sekolah Dibuka? Ini 4 Rutin Penting Anak Kena Amalkan Elak COVID-19

Berbeza dengan keadaan sebelum dilanda COVID-19, apabila sekolah dibuka bukan sahaja anak-anak yang tampak seronok, bahkan ibu bapa juga tidak terkecuali.

Namun kini situasi agak berlainan. Menghantar anak ketika dunia masih lagi dalam ‘perang’ melawan COVID-19, pastinya wujud kebimbangan di hati ibu bapa mengenai keadaan mereka ketika berada di sekolah.

Seperkara yang pasti, hidup mesti kita teruskan. Ibu bapa akan kembali bekerja seperti biasa, begitu juga dengan anak-anak yang kebanyakannya
akan ke sekolah
 semula.

Pilihan yang ada kini adalah untuk meneruskan kehidupan seperti biasa tetapi masih mengamalkan prosedur operasi standard (SOP) yang ditetapkan dalam endemik COVID-19.

Jom ketahui
checklist
 anak masuk sekolah yang penting untuk disediakan!

Untuk mendapatkan lebih banyak info tentang Keibubapaan, sila dapatkannya
di sini.

Sekolah dibuka:
Checklist
 anak masuk sekolah

Melakukan persediaan sebelum menghantar anak ke sekolah adalah penting, bukan sahaja untuk keselamatan mereka, tetapi juga dapat mengurangkan kebimbangan anda.

Ia terutamanya jika si kecil baru memasuki darjah 1. Ini kerana situasinya adalah berbeza sama sekali semasa mereka di
tadika mahupun prasekolah
.

Pemakaian pelitup muka, antara
checklist
 anak masuk sekolah yang penting

Antara peraturan wajib apabila sekolah dibuka adalah mengenai
pemakaian pelitup muka
. Berikut tip yang boleh anda pertimbangkan:

Sediakan beberapa keping pelitup muka ekstra setiap hari. Pastikan juga anda menyediakan beg penyimpanan (
resealable bag
) untuk anak menyimpan pelitup muka apabila tidak memakainya seperti ketika waktu rehat

Sekiranya perlu, anda boleh melabelkan pelitup muka anak dengan jelas supaya tidak tertukar dengan rakan-rakannya yang lain

Ajari anak untuk memakai dan menanggalkan pelitup muka dengan betul

Ingatkan kepada anak untuk sentiasa
mencuci tangan
 terlebih dahulu sebelum dan selepas menyentuh pelitup muka mereka

Didik anak untuk tidak berkongsi atau menukar pelitup muka mereka dengan rakan kelas yang lain

Sekiranya bimbang mengenai ketidakselesaan anak yang perlu memakai pelitup muka sepanjang sesi persekolahan, anda boleh menyediakan pelindung muka (
face shield
).

Tetapi pastikan anda menyemak sama ada peraturan sekolah anak membenarkan pemakaian
face shield
 atau tidak terlebih dahulu.

Amalkan penjarakan selamat apabila sekolah dibuka

Selain pemakaian pelitup muka atau
face mask
, penjarakan sosial atau penjarakan fizikal juga termasuk dalam
checklist
 anak masuk sekolah yang penting.

Amalan ini dapat mewujudkan ruang yang cukup antara individu bagi mengurangkan penularan penyakit.

Situasi ini boleh dipastikan ketika di dalam kelas, tetapi bagaimana pula jika di luar kelas?

Jadi, di sinilah pentingnya untuk memainkan peranan anda sebagai ibu bapa. Nasihat dan didik anak supaya tidak berkumpul atau berada terlalu dekat dengan rakan-rakannya.

Bekalan semasa rehat

Sebelum COVID melanda, waktu rehat adalah masa yang paling ditunggu-tunggu. Terbayang di fikiran pelbagai makanan yang dijual di kantin sekolah.

Tetapi buat masa kini, cara yang terbaik adalah dengan membekalkan anak makanan untuk dimakan ketika waktu rehat.

Jika berkesempatan, ibu boleh menyediakan bekalan makanan kegemaran anak, pastinya ia akan dapat membantu menaikkan selera mereka. Jangan lupa untuk selitkan
buah-buahan
sekali, okay? Barulah dikatakan satu hidangan yang sihat!

Baca juga:

Sekolah dibuka: Penting untuk memastikan tangan sentiasa bersih

Didik anak untuk mencuci tangan dengan sabun dan air sekurang-kurangnya 20 saat, ini terutamanya sebelum dan selepas makan atau selepas membetulkan pelitup muka.

Ajari mereka teknik mencuci tangan yang terbaik – membasahkan tangan dengan air terlebih dahulu, pam
dispenser
 sabun. Kemudian gosok tangan, termasuk di antara celahan jari selama 15-20 saat. Akhir sekali, bilas tangan dengan air sebelum dikeringkan.

Namun sekiranya anak tidak mempunyai akses kepada air terutamanya jika mereka makan di kelas sewaktu rehat,
gunakan
hand sanitizer
.

Jadi, jangan lupa bekalkan sekali gel pembersih tangan untuk anak ya?

Pesan juga kepada anak untuk mengelakkan daripada menyentuh mata, hidung dan mulutnya.

Walaupun sekolah dibuka, tapi duduk di rumah jika sakit

Apabila sekolah dibuka, pastinya anak-anak akan berasa gembira untuk bertemu kembali dengan rakan-rakannya.

Pun begitu, kesihatan anak masih perlu diutamakan. Ini kerana ia bukan hanya untuk kebaikan anak, tetapi individu lain yang turut hadir ke sekolah.

Sekiranya
anak tampak tidak sihat
 atau mengalami gejala COVID-19, sebaiknya biarkan mereka berehat di rumah. Antara simptom yang perlu diperhatikan adalah:

Demam

Hidung tersumbat
 atau hidung berair

Batuk

Sakit tekak

Sesak nafas

Keletihan

Sakit kepala

Sakit otot

Loya atau muntah

Cirit-birit

Kurang selera makan

Kehilangan rasa atau bau

Sakit perut

Mata merah

Sekiranya keadaan anak membimbangkan, bawa mereka untuk mendapatkan pemeriksaan doktor segera.

Sekolah dibuka: Rutin pulang ke rumah

Langkah pertama yang perlu dijadikan sebagai rutin harian apabila pulang dari sekolah adalah untuk meminta anak mencuci tangan.

Sebagai ibu bapa
, anda tidak dapat mengawal apa yang anak-anak lakukan di sekolah. Jadi penting untuk memastikan anak mencuci tangan dan mandi sebaik sahaja pulang ke rumah.

Rutin lain yang boleh dibuat apabila
anak balik ke rumah
 adalah untuk melakukan prosedur disinfeksi barangan sekolah anak seperti beg galas dan bekalan sekolah lain seperti bekas makanan dan minuman.

Lakukan juga prosedur tersebut untuk barangan harian sekolah seperti alatan menulis kerana ada kemungkinan mereka mungkin berkongsi item dengan rakan-rakan lain. Jangan lupa untuk menambah bekalan pelitup muka anak sekali, okay?

Semoga
checklist
 anak masuk sekolah ini dapat membantu memudahkan urusan anda!


Apa yang Berlaku Semasa Terapi Laser?

Apa itu terapi laser?

Terapi laser menggunakan cahaya tertumpu untuk memotong, membakar atau memusnahkan tisu. Laser (
Light Amplification by Stimulated Emission of Radiation
) adalah cahaya tertumpu yang disesuaikan dengan kepanjangan gelombang yang tertentu. Kuasa cahaya laser boleh memoton berlian. Walau bagaimanapun, dengan sains, terapi laser tidak memberi sebarang kesan kesihatan pada pesakit atau pasukan kesihatan.

Oleh kkerana laser sangat kecil dan berkuasa, ia membolehkan pakar bedah melakukan kerja yang sangat tepat. Ia boleh memberi tumpuan kepada kawasan kecil, seperti pembedahan mata, dan mengelakkan kerosakan di kawasan berdekatan berbanding menggunakan pembedahan tradisional dengan pisau bedah. Waktu operasi serta penggunaan anestesia adalah lebih pendek, mengurangkan risiko kehilangan darah dan reaksi terhadap anestesia. Masa penyembuhan adalah lebih pendek dan kurang menyakitkan bagi pesakit. Walau bagaimanapun, terapi laser adalah mahal dan memerlukan rawatan berulang. Laser sering digunakan dalam rawatan untuk:

Vena varikos

Pembedahan mata seperti glaukoma

Pembuangan prostat

Pembuangan batu ginjal

Pembuangan tumor

Pembedahan kulit

Mengecut atau menghancurkan tumor, polip, atau pertumbuhan terdahulunya

Rawatan kanser

Pelecuhan penghujung saraf, saluran darah, saluran limfa

Pembedahan kosmetik seperti pembuangan kutil atau tahi lalat

Risiko rawatan laser

Tiada terapi laser tanpa risiko. Beberapa risiko terapi laser termasuk:

Mencetuskan virus
herpes simplex
, virus yang menyebabkan luka sejuk dan herpes genital

Pendarahan

 Jangkitan

Sakit

Berparut

 Perubahan warna kulit

Terdapat kemungkinan kesan sampingan lain untuk terapi laser. Walaupun semasa penggunaan anestesia adalah pendek, masih ada risiko yang berkaitan dengan anestesia.

Prosedur

Kerana terapi laser boleh digunakan dalam banyak prosedur, terdapat banyak jenis laser, seperti laser dioksida (CO2) yang digunakan dalam kanser kulit, laser argon yang digunakan semasa terapi
photodynamic
 (rawatan yang menggabungkan cahaya dengan kemoterapi) atau Nd: YAG laser yang digunakan dalam
thermotherapy interstitial
 (LITT) akibat laser, sejenis rawatan kanser.

Teknik terapi laser berbeza mengikut prosedur khusus yang dilakukan. Laser dihantar daripada peranti rawatan yang dikenali sebagai pemancar. Sesetengah pembedahan mungkin menggunakan satu pemancar sementara yang lain menggunakan sekumpulan beberapa pemancar. Kesannya mungkin berterusan atau berdenyut bergantung kepada rawatan.

Walaupun terapi laser mempunyai risiko lebih sedikit berbanding terapi tradisional, terdapat beberapa komplikasi. Sekiranya anda merancang untuk mendapatkan terapi laser, anda perlu berunding dengan doktor anda supaya bersedia sepenuhnya untuk prosedur ini.


Mengapa Anda Perlu Elakkan Makanan Tambahan Tinggi Steroid

Kebelakangan ini, terdapat banyak produk makanan tambahan dan juga jamu yang telah diharamkan oleh pihak
Kementerian Kesihatan Malaysia (KKM)
. Produk-produk ini mengandungi pelbagai bahan terlarang seperti raksa dan juga steroid. Persoalannya, mengapa anda perlu menjauhkan diri daripada makanan tambahan tinggi steroid?

Peranan steroid dalam badan

Dalam badan, steroid adalah satu kumpulan hormon yang dirembeskan oleh kelenjar adrenal dan juga kelenjar organ reproduktif. Antara hormon steroid yang dihasilkan secara semula jadi dalam badan adalah kortisol, testosteron dan juga aldosteron. Hormon-hormon steroid ini memainkan peranan penting dalam pelbagai proses seperti melawan keradangan, mengekalkan kemandirian organ reproduktif, nafsu syahwat, tumbesaran otot, metabolisma
glukosa
 dan juga kawalan tekanan darah. Seperti hormon lain dalam badan, rembesan hormon-hormon steroid dikawal oleh paksi hipotalamus-pituitari dan berubah sepanjang hari mengikut rentak sikardian. Ini memastikan paras hormon-hormon steroid adalah sesuai dengan situasi dan keadaan badan (homeostasis).

Bagi tujuan perubatan, terdapat beberapa steroid sintetik yang dihasilkan untuk memberi kesan yang seakan sama dengan steroid semula jadi. Steroid sintetik ini digunakan untuk merawat pelbagai keadaan kesihatan seperti masalah tumbesaran terbantut, hipogonadisma dalam lelaki, masalah libido dan juga osteoporosis. Contoh steroid semula jadi dan analog sintetik mereka adalah seperti berikut:

Glukokotikoid:
dexamethasone

Mineralokortikoid: fludrocortisone

Androgen: nandrolone

Estrogen: diethylstilbestrol (DES)

Progestin: danazol

Penyalahgunaan steroid

Penggunaan steroid sintetik adalah sesuatu yang terkawal kerana kesan perubahan paras steroid dalam badan boleh mengakibatkan tindak balas yang sistemik. Namun yang demikian, terdapat juga beberapa pihak yang menyalahgunakan steroid untuk tujuan tertentu. Ahli bina badan misalnya, banyak menggunakan steroid anabolik bagi menggalakkan tumbesaran otot. Selain ahli bina badan, peniaga dan pengasas produk makanan tambahan pun tidak terlepas daripada menggunakan steroid dalam produk mereka. Steroid sintetik utama yang terdapat dalam produk-produk ini adalah dexamethasone.

Produk makanan tambahan yang tinggi steroid lazimnya dipasarkan sebagai produk untuk sakit sendi dan juga untuk kesihatan badan warga emas. Ramai pengguna produk-produk ini mengakui bahawa ia membantu mereka untuk mengatasi masalah sakit sendi, artritis dan juga rasa tidak sedap badan. Disebabkan kandungan steroid dalam produk-produk ini tidak dinyatakan, pengguna cenderung untuk percaya bahawa keberkesanan makanan tambahan tersebut datangnya daripada unsur buah-buahan semula jadi dan makanan ‘sunnah’ yang dicampur. Hakikatnya, kesan tersebut semuanya datang daripada campuran steroid dexamethasone yang tinggi.

Kesan jangka panjang pengambilan produk tinggi steroid

Dengan masa, pengambilan steroid yang tinggi ini boleh menyebabkan pengguna cenderung untuk mengalami satu komplikasi yang khusus –
sindrom Cushing
.
Sindrom cushing
 terjadi apabila seseorang itu mengambil produk tinggi steroid jenis glukokortikoid, dalam masa yang lama. Seperti yang disebut di bahagian awal, rembesan hormon steroid daripada kelenjar adrenal dikawal rapi oleh paksi hipotalamus-pituitari. Jika kandungan hormon steroid adrenal terus tinggi dalam darah, ini akan menghalang stimulasi kelenjar adrenal untuk menghasilkan hormon-hormon adrenal yang lain. Ini akan menyebabkan beberapa simptom sindrom Cushing seperti:

Naik berat badan, khususnya di bahagian muka, abdomen dan bahu

Pengumpulan lemak pada bahagian tulang kalvikel

Berpeluh berlebihan

Kulit semakin menipis (wujudnya garisan ungu yang disebut sebagai
purple striae
)

Mudah untuk mengalami lebam pada kulit

Kelemahan otot proksimal

Tumbuh bulu sekitar wajah (hirsutism)

Kurang libido

Gangguan haid

Ketidaksuburan

Masalah jerawat

Sindrom Cushing juga boleh menyebabkan kerintangan insulin (menyebabkan diabetes), tekanan darah tinggi, peningkatan paras trigliserida, kemurungan, gangguan kognitif dan cenderung untuk menghidap jangkitan fungus.

Apa yang turut berbahaya adalah jika badan seseorang itu telah biasa menerima jumlah steroid yang tinggi, mereka tidak boleh menghentikan pengambilan produk tersebut secara mengejut. Ini akan menyebabkan ketidakcekapan kelenjar adrenal. Apabila seseorang itu sudah mengambil produk tinggi steroid dalam jangka masa yang lama, ini akan menyebabkan fungsi kelenjar adrenal mereka ditekan. Kelenjar adrenal merembeskan beberapa hormon lain yang penting untuk kawalan tekanan darah.

Dalam bidang perubatan, sekiranya seseorang itu sedang menjalani rawatan steroid yang tinggi untuk jangka masa yang lama, dos steroid tersebut perlu dikurangkan secara perlahanan-perlahan sebelum boleh dihentikan sepenuhnya. Antara penyakit yang memerlukan rawatan steroid seperti ini adalah penyakit asma yang tidak terkawal dan juga pesakit pascatransplantasi organ.

Tuntasnya, pengguna perlu berhati-hati dengan produk yang dijual atas talian. Sentiasa cakna tentang pengumuman yang dibuat oleh pihak KKM dan jauhkan diri anda daripada produk yang tidak mempunyai sebarang kelulusan. Bahan-bahan terlarang dalam produk makanan tambahan ini boleh mendatangkan pelbagai mudarat kepada kesihatan.


Sakit Perut

Definisi

Apa itu Sakit Perut?

Sakit perut adalah rasa sakit di bahagian abdomen. Dengan pelbagai nama yang diberikan berkenaan keadaan ini, mereka semua merujuk kepada jenis sakit yang berlaku di bahagian abdomen. Organ-organ utama yang terletak di kawasan abdomen termasuk: usus anda (kecil dan besar), buah pinggang, apendiks (sebahagian daripada usus besar), limpa, perut, pundi hempedu, hati, dan pankreas. Mana-mana jangkitan atau kerosakan pada organ-organ ini boleh menyebabkan sakit perut.

Apakah kebarangkalian Sakit Perut?

Masalah kesihatan ini adalah biasa. Ia boleh menjejaskan pesakit pada sebarang peringkat umur; Walau bagaimanapun, wanita lebih mudah terdedah kepada masalah ini. Ia boleh ditangani dengan mengurangkan faktor risiko anda. Sila berbincang dengan doktor anda untuk mendapatkan maklumat lanjut.

Simptom-simptom

Apakah simptom-simptom Sakit Perut?

Simptom-simptom bagi sakit perut adalah:

Kencing yang kerap dan menyakitkan;

Kesakitan abdomen;

Muntah;

Kesakitan yang tahan lama;

Penyahhidratan;

Mungkin terdapat beberapa simptom yang tidak disenaraikan di atas. Jika anda mempunyai sebarang kebimbangan mengenai apa-apa simptom, sila berjumpa dengan doktor anda.

Bila saya harus berjumpa doktor?

Anda perlu menghubungi doktor anda jika anda mempunyai simptom yang tersenarai di atas dan yang berikut:

Muntah darah

Mempunyai najis berdarah atau hitam

Mengalami kesukaran bernafas

Mengalami kesakitan semasa kehamilan

Punca

Apakah punca Sakit Perut?

Terdapat banyak punca yang boleh dikenal pasti. Sebab-sebab yang paling biasa adalah ketakcernaan (
indigestion
), sembelit, virus perut, keracunan makanan, alahan makanan, angin, intolerans laktosa, batu ginjal, dll.

Faktor-faktor Risiko

Apakah yang meningkatkan risiko saya kepada Sakit Perut?

Terdapat banyak faktor risiko untuk sakit perut, seperti:

Mengambil terlalu banyak alkohol atau minuman berkafeina

Merokok

Mengambil ubat tertentu, terutamanya penghilang rasa sakit, seperti aspirin dan ibuprofen

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Sakit Perut didiagnosis?

Diagnosis sakit perut adalah berdasarkan ciri-ciri kesakitan, pemeriksaan fizikal, dan ujian. Kadang-kadang, pembedahan diperlukan untuk kes yang lebih rumit.

Bagaimana pesakit Sakit Perut dirawat?

Rawatan sakit perut bergantung kepada punca-puncanya. Ia boleh meliputi daripada ubat-ubatan kepada perubahan tabiat. Dalam sesetengah kes, seperti radang apendiks dan hernia, pembedahan mungkin diperlukan.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Sakit Perut?

Gaya hidup dan pengubatan sampingan yang berikut boleh membantu anda mengatasi masalah kesihatan ini:

Makan hidangan yang lebih kecil dan lebih kerap

Menghindari dari tidak mengambil hidangan langsung

Menghindari makanan pencetus

Mengunyah makanan dengan berhati-hati

Mengurangkan tekanan

Sekiranya anda mempunyai sebarang pertanyaan, sila berunding dengan doktor untuk memahami dengan lebih baik penyelesaian terbaik untuk anda.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Mempunyai Gigi Sensitif? Ini Penyelesaiannya

Kenapa anda perlukan rawatan gigi sensitif?

Jika anda mendapati anda tidak berupaya untuk menikmati secawan kopi panas atau ais krim kerana kesakitan gigi, anda mungkin menghidap masalah gigi sensitif.

Masalah oral ini boleh menjadi sangat menjengkelkan. Baca artikel ini untuk mengetahui punca dan pilihan rawatan yang  boleh membantu.

Untuk mendapatkan lebih banyak info tentang Kesihatan Mulut, sila dapatkannya
di sini
.

Punca gigi sensitif

Berikut beberapa penyebab gigi boleh menjadi sensitif:

Gigi mereput/terhakis

Penyakit gusi

Memberus gigi terlalu kuat

Makan makanan berasid terlalu banyak

Retakan gigi

Isian (fillings) yang telah terhakis

Geseran gigi

Dalam gigi yang normal, bahagian
crown
 gigi dilindungi oleh lapisan enamel.

Bahagian
crown
berada di bahagian atas garisan gusi. Bawah garisan gusi adalah sementum yang melindungi akar gigi.

Dentin adalah struktur tengah gigi yang terletak di bawah enamel dan sementum.

Apabila dentin ini tidak dilindungi oleh lapisan enamel dan sementum, anda akan merasa sakit atau nyilu ketika mengambil makanan
panas atau sejuk.

Rawatan gigi sensitif

Doktor gigi
 anda mungkin akan mencadangkan beberapa jenis rawatan bergantung kepada punca ketidakselesaan anda:

Ubat gigi nyahsensitif

Ubat gigi ini membantu dengan cara menghalang transmisi sensasi daripada permukaan gigi, ke hujung saraf.

Selalunya memerlukan pengunaan beberapa kali terlebih dahulu sebelum kesan nyahsensitif mula mengambil tempat.

Ubat gigi bergel fluorida

Produk seperti ini merupakan
ubat gigi terbaik untuk gigi sensitif
. Ini kerana ia membantu menguatkan enamel dan mengurangkan transmisi sensasi.

Mengubah tabiat memberus

Sesetengah orang berpendapat bahawa memberus menggunakan berus yang lebih kasar dan kuat adalah lebih baik dalam usaha membuang plak
pada gigi.

Walau bagaimanapun, pendapat ini adalah salah kerana memberus gigi adalah sesuatu yang lebih kepada teknik berbanding daya.

Justeru, menggunakan berus gigi yang lembut dengan teknik yang betul adalah lebih efektif dalam melindungi gigi anda.

Baca juga:

Rawatan gigi sensitif #Elakkan makanan berasid

Jika anda terasa sakit apabila mengambil makanan sejuk atau panas, ini bermakna anda perlu mengelakkan bukan makana tersebut sahaja, bahkan
makanan berasid seperti lemon
, cuka atau sos tomato yang berupaya untuk menghakis enamel anda.

Berjumpa dengan doktor gigi.

Bukan semua masalah gigi sensitif adalah sama. Justeru, perkara yang terbaik adalah untuk berjumpa dengan doktor gigi anda dan dapatkan pemeriksaan.

Jangan berus gigi anda sejurus lepas makan

Sesetengah makanan berupaya untuk melembutkan enamel. Tunggu sekurang-kurangnya sejam sebelum
memberus gigi
 anda.

Sekiranya petua dikongsikan masih tidak membantu, lakukan pemeriksaan doktor untuk pilihan rawatan lebih baik.


Pernah Buat Senaman Kegel? Dengar Kata Ia Boleh Memudahkan Kelahiran Bayi Anda

Dengar kata senaman kegel ibu mengandung ini baik untuk diamalkan. Tetapi anda tidak pasti cara untuk melakukannya? Teruskan membaca perkongsian artikel ini untuk mengetahui jawapannya.

Untuk mendapatkan lebih banyak info tentang Kehamilan, sila dapatkannya
di sini.

Apa itu senaman kegel?

Sebelum kita mengenai cara melakukan senaman kegel ibu mengandung, jom fahami secara ringkas mengenai senaman ini.

Ketika hamil
, senaman kegel adalah senaman yang paling sesuai kerana ia amat mudah dan memberi kesan yang positif terhadap tubuh anda.

Ini merupakan salah satu kaedah terbaik mempersiapkan diri
untuk bersalin
.

Senaman pranatal ini boleh membantu membuka pelvik anda dan meletakkan posisi optimal bayi bersedia untuk kelahiran, yang dipanggil LOA atau “
left occiput anterior
“.

Senaman kegel adalah sejenis senaman lantai pelvik yang mana membantu menguatkan otot faraj, rahim,
pundi kencing
, dan otot usus.

Menguatkan otot lantai pelvik memberikan sokongan yang lebih baik untuk organ-organ ini dan boleh membantu mencegah atau merawat tekanan
urin inkontinens.

Menurut banyak kajian, kawalan otot lantai pelvik yang baik dapat membantu semasa tahap meneran. Sekiranya anda secara sukarela dapat melegakan otot-otot tersebut, anda boleh melahirkan bayi dengan lebih mudah.

Kegel adalah mudah untuk dilakukan. Anda boleh melakukannya semasa melakukan aktiviti harian seperti
menonton televisyen
(TV) atau duduk di hadapan komputer riba anda.

Senaman kegel ibu mengandung, apakah manfaatnya?

Senaman kegel dapat membantu menguatkan otot-otot yang menyokong pundi kencing, rahim dan usus anda.

Dengan menguatkan otot-otot ini semasa kehamilan, anda dapat meningkatkan kemampuan otot-otot ini untuk relaks dan mengawalnya bagi memudahkan
proses kelahiran bayi
 kelak.

Senaman kegel juga sangat disarankan dibuat selepas anda bersalin. Ini bertujuan menyembuhkan tisu perineal, menguatkan otot dinding pelvik serta meningkatkan kemampuan pengawalan sistem urinari.

Bagaimana melakukan senaman kegel ibu mengandung?

Bagi
wanita hamil
, ketidakupayaan mengawal air kecil atau air besar merupakan masalah yang sangat mengganggu kehidupan peribadi.

Keadaan ini disebabkan oleh otot lantai pelvik yang lemah sama ada disebabkan oleh penuaan, kehamilan atau bersalin. Selain itu, mereka yang menjalani
pembedahan prostat
 juga berisiko mengalaminya.

Walau bagaimanapun, masalah ini boleh ditangani dengan senaman kegel.
Senaman kegel adalah satu siri latihan otot lantai pinggul.

Dengan mengamalkan senaman kegel secara teratur, anda dapat mengembalikan kawalan air kecil anda dengan menguatkan otot-otot yang terlibat.

Mencari otot yang betul untuk melakukan senaman kegel ibu mengandung

Langkah pertama ialah mengenal pasti otot mana yang hendak disasarkan. Terdapat cara yang berbeza untuk menentukan otot lelaki dan wanita kerana perbezaan anatomi.

Dengan wanita, satu cara mudah ialah meletakkan jari anda, yang bersih ke
dalam faraj
 dan mengetatkan vagina anda di sekitar jari itu.

Cara lain adalah dengan cuba mengawal aliran
air kencing
 anda semasa anda membuang air kecil. Ini boleh dilakukan dengan menghentikan kencing semasa pertengahan aliran. Otot-otot yang anda gunakan inilah otot lantai pelvik.

Lakukan kaedah ini hanya untuk mengenal pasti dan bukan untuk dilakukan dengan kerap kerana menyalahgunakannya boleh menyebabkan
jangkitan saluran kencing.

Sekiranya anda masih tidak pasti otot yang sepatutnya disasarkan, anda boleh bertanya kepada pakar sakit puan anda untuk bantuan kerana beliau boleh memasukkan alat yang dipanggil kon vagina ke dalam vagina dan meminta anda untuk menahannya.

Bagi lelaki pula, mereka boleh memasukkan jari mereka ke dalam lubang dubur dan cuba mengemut di sekitar jari tanpa menggunakan
abdomen
, punggung atau otot paha.

Lelaki juga boleh mencuba membayangkan mengetatkan otot yang menghalang mereka daripada melepaskan angin. Sama seperti wanita, lelaki juga boleh melakukan latihan menghentikan aliran air kencing.

Bersenam

Sebaik sahaja anda telah menemui otot yang betul, sudah tiba masanya untuk memulakan senaman bagi otot-otot tersebut.

Ideanya adalah untuk menegang dan merehatkan otot-otot ini secara berkala untuk membina kekuatan dalamannya.

Cara melakukan senaman kegel
 adalah seperti berikut:

Sebagai permulaan, kemut otot tersebut selama 3 saat, kemudian perlahan-lahan rehatkannya dalam 3 saat.

10 (atau 15) kali pengulangan ini dipanggil set. Cuba lakukan 3 set kegel sehari.

Tambah tempoh masa beransur-ansur kepada 5 saat, kemudian kepada 10 saat setiap cubaan. Idealnya, anda perlu menambah 1 saat setiap minggu atau mengikut kesesuaian anda.

Matlamatnya untuk dapat mengemut otot selama 10 saat, kemudian perlahan-lahan melepaskannya selama 10 saat dengan 10 hingga 15 pengulangan untuk 1 set, dan lakukan 3 set sehari.

Anda tidak boleh melakukan senaman kegel ibu mengandung ketika membuang air kecil kerana kesannya yang berbahaya pada pundi kencing.

Anda akan melihat kesan yang signifikan terhadap kawalan pundi kencing jika anda meneruskannya dengan teratur.

Selain hasil yang memuaskan, senaman kegel juga membantu lelaki dalam meningkatkan prestasi
bilik tidur
 mereka dengan meningkatkan ereksi serta menguatkan orgasma mereka.

Baca juga:

Berhenti bersenam selepas bersalin?

Anda disarankan untuk melakukannya sepanjang kehamilan serta sejurus selepas anda melahirkan bayi.

Anda patut sambung melakukannya sekurang-kurangnya sebulan selepas bersalin untuk membantu otot-otot pulih seperti sediakala.

Malah ia sepatutnya terus dilakukan sepanjang hayat untuk mengekalkan kesihatan
dinding pelvik.

Senaman ini dilakukan walaupun ketika anda sedang sarat hamil.

Lakukannya secara perlahan-lahan dan berperingkat dari hari ke hari bagi mendapatkan manfaat yang secukupnya dari senaman kegel ini.

Sekiranya terdapat sebarang persoalan mengenai senaman kegel ibu mengandung ini, berundinglah dengan doktor bagi mendapatkan lebih kepastian.


Ini Kepentingan Finger Food Untuk Bayi (Ekstra: 3 Resipi Enak Buat Si Manja)

Masih ragu-ragu untuk berikan si manja
 finger food
 atau makanan jejari? Teruskan membaca perkongsian artikel ini untuk mengetahui mengenai kepentingan dan juga resepi
finger food
 untuk bayi.

Untuk mendapatkan lebih banyak info tentang Pemakanan Sihat, sila dapatkannya
di sini.

Kepentingan makanan jejari

‘Bila waktu sesuai untuk mula
memberikan
finger food
?’ – ini antara persoalan biasa ditanya
ibu bapa
 apabila mereka telah
memulakan makanan pepejal
 kepada si manja.

Sebaiknya, makanan jejari ini diberikan seawal pemberian makanan pepejal. Ini supaya si kecil mendapat pelbagai manfaat perkembangan motor oral yang diperlukan untuk belajar cara makan dan
perkembangan pertuturan.

Penerokaan makanan adalah pembelajaran mengenai makan – proses yang mengambil masa sekitar 2-3 tahun. Bahkan, seawal usia 4 bulan, walaupun belum mula mengambil makanan pejal, bayi suka meneroka mulut dengan pelbagai objek.

Ini cara mereka belajar. Maka memberikan makanan jejari bersama puri adalah peluang yang baik untuk mereka belajar tentang makanan – rupa, sentuhan, bau dan rasa.

Manfaat pemberian
finger food

Sebelum dikongsikan resepi
finger food
 untuk bayi, berikut antara kebaikan memperkenalkan makanan ini buat si manja:

Perkembangan oral

Membantu dalam perkembangan kekuatan rahang

Perkembangan pergerakan lidah

Dapat mengunyah makanan dengan cekap – senaman untuk otak juga

Makanan jejari bantu rangsang deria

Latihan gabungan semua deria seperti penglihatan, sentuhan, pergerakan, bau, pendengaran dan imbangan

Bayi bukan sahaja mempelajari cara merasa makanan tetapi juga memproses otak dan mengisyarat deria semasa makan

Kemahiran motor halus

Membangunkan kemahiran
menyuap makanan sendiri

Mewujudkan keyakinan dan kepuasan dalaman

Resepi
finger food
 untuk bayi: Masa sesuai memulakannya

Makanan jejari boleh diperkenalkan seawal usia 7 bulan. Pada usia ini penglateralan
(lateralization)
 lidah dan pergerakan rahang atas-bawah mula berkembang dan bayi akan dapat mengendalikan ketulan kecil makanan dalam puri dengan lebih cekap.

Apabila pemakanan bayi berkembang, anda boleh mula cuba memperkenalkan pelbagai jenis
finger food
 yang boleh mereka genggam dan kunyah.

Pilihlah rangkaian
buah-buahan dan sayuran
 berwarna terang daripada semua bentuk dan saiz.

Pada usia 9 bulan, si manja akan membangunkan kawalan tangan lebih tepat – ini adalah masa yang sesuai untuk menggalakkan mereka makan sendiri.

Walau bagaimanapun, amat penting untuk diingatkan apabila ibu bapa mula memberikan
finger food
 ini, si manja harus sentiasa diawasi dan tidak boleh dibiarkan bersendirian untuk makan.

Si manja juga harus duduk setempat dan tidak boleh berlari atau berjalan kerana ia boleh
meningkatkan risiko tercekik.

Baca juga:

Resepi
finger food
 untuk bayi

Jika anda sedang mencari idea untuk makanan jejari bayi, fikirkan sesuatu yang lembut, kecil dan mudah dikunyah.

Selain daripada sayuran yang dikukus seperti brokoli, kubis bunga atau lobak merah sebagai
finger food
, berikut adalah beberapa resepi yang boleh anda cuba:

Resepi finger food untuk bayi #1.
Cheese straw

Bahan-bahan diperlukan:

Keju cheddar – diparut

Tepung gandum

Mentega

Telur – dipukul

Susu

Cara penyediaan:

Gunakan sedikit mentega untuk melicinkan loyang dan panaskan ketuhar pada 180 darjah Celcius.

Ayak tepung dalam mangkuk dan masukkan mentega. Gosokkan adunan sehingga ia menghasilkan seakan serbuk roti.

Kemudian tambah keju, setengah telur dan gaulkan. Satukan doh dengan tangan.

Canai doh di atas permukaan yang ditabur tepung sehingga setebal ½ cm. Potong dan bentukkan seakan straw dan letakkan di atas loyang.

Sapukan doh dengan baki telur.

Masukkan ke dalam ketuhar selama 10 minit sehingga perang keemasan.

2.
Banana toast
, antara resepi
finger food
 untuk bayi

Bahan-bahan diperlukan:

1 keping roti – dipotong ikut saiz jejari

1 pisang masak

60 ml susu yang biasa diminum bayi –
susu badan
, formula atau susu lembu

Serbuk kayu manis

Cara penyediaan:

Masukkan pisang, susu dan serbuk
kayu manis
 di dalam mangkuk dan lenyekkan sehingga sebati.

Panaskan kuali dengan api sederhana. Celupkan roti ke dalam adunan pisang dan gorengkan selama 1-2 minit pada setiap sisi atau sehingga kekuningan.

Hidangkan sebagai makanan jejari.

Resepi
finger food
 untuk bayi #3. Telur dadar

Bahan-bahan diperlukan:

2 biji kuning telur sahaja

Sayur bayam
 – dihiris

Keju kotej

Cara penyediaan:

Satukan semua bahan di dalam mangkuk, kacau sebati kemudian ketepikan.

Panaskan kuali dengan mentega.

Tuang adunan dan lakukan seperti memasak telur dadar biasa.

Potong mengikut saiz yang sesuai sebelum diberikan kepada si manja.

Tuntasnya

Apabila bayi mula mengambil makanan jejari, susu ibu dan susu formula tetap menjadi sumber makanan utama, diikuti dengan puri.

Anda harus terus menyuap si manja dan dalam masa yang sama memberikan mereka peluang untuk menyuap diri sendiri.

Jika si kecil tidak bertindak balas secara positif, usah memaksa dan cuba lagi kemudian.

Apa yang penting, ibu bapa perlu sentiasa mencuba untuk menawarkan pilihan makanan kepada si manja. Kunci paling utama di sini adalah untuk mempunyai kesabaran yang tinggi.


Bagaimana Menguatkan Sistem Imun Si Kecil Anda

Apakah itu sistem imun?

Sistem imun merupakan sistem pertahanan dalam badan yang terdiri daripada sel dan protein yang melindungi individu daripada sebarang infeksi. Apabila bakteria, virus atau apa-apa bentuk infeksi cuba untuk memasuki badan individu, sel darah putih dalam badan akan menghasilkan antibodi yang berfungsi untuk melawan infeksi tersebut.

Sistem imun bayi adalah sangat lemah jika hendak dibandingkan dengan sistem imun individu dewasa. Mereka hanya dibekalkan dengan antibodi yang disalurkan oleh ibu mereka semasa tempoh tiga bulan terakhir kehamilan. Disebabkan itu, si kecil anda sangat mudah terdedah kepada apa-apa bentuk infeksi yang akan mendatangkan penyakit.

Sebagai ibu bapa, sudah menjadi tanggungjawab anda untuk memastikan sistem imun si kecil anda berada pada tahap yang baik. Berikut merupakan beberapa tip yang boleh digunakan oleh ibu bapa dalam usaha menguatkan sistem imun si kecil anda.

1. Penyusuan susu badan

Susu badan mempunyai banyak elemen yang boleh membantu sistem imun bayi anda. Antara elemen tersebut termasuklah protein, lemak, gula, probiotik serta antibodi. Selain itu, susu badan juga dapat melindungi anak anda daripada pelbagai jenis infeksi dan masalah kesihatan seperti alahan, cirit-birit, radang paru-paru, meningitis, infeksi pada saluran air kencing serta
sudden infant death syndrome
 (SIDS).

Susu badan juga mempunyai lebih banyak nutrien dan dapat menyalurkan imuniti daripada ibu kepada bayi yang sangat diperlukan untuk melawan infeksi. Oleh itu, teruskan menyusukan si kecil dengan susu badan selagi mampu.

2. Mendapatkan tidur yang secukupnya

Kurang tidur akan mengakibatkan si kecil anda lebih mudah terdedah kepada penyakit. Ini disebabkan oleh kekurangan sel-sel pembunuh semula jadi mereka yang berfungsi membantu melawan infeksi sistem imun.

Menurut Dr. Kathi Kemper yang merupakan seorang pengarah sebuah hospital di Boston, Amerika menyatakan bayi yang baharu lahir perlu untuk tidur sekurang-kurangnya 18 jam sehari. Golongan kanak-kanak pula memerlukan dalam lingkungan 12 hingga 13 jam sehari untuk tidur. Bagi golongan kanak-kanak yang sudah bersekolah pula, mereka memerlukan waktu tidur lebih kurang 10 jam sehari.

3. Pengambilan diet yang seimbang dan sihat

Umum mengetahui, pengambilan buah-buahan dan sayuran-sayuran merupakan diet yang paling terbaik untuk si kecil anda. Jenis makanan ini mempunyai nutrien yang sangat diperlukan dalam pembentukan sistem imun dalam badan. Antara nutrien tersebut adalah vitamin C dan karotenoid yang terdapat dalam buah-buahan dan sayur-sayuran seperti kacang panjang, lobak, strawberi dan oren.

Selain buah-buahan dan sayur-sayuran, ikan yang mempunyai omega-3 seperti ikan salmon, ikan kembung dan ikan tuna sangat baik untuk perkembangan sistem imun si kecil anda. Oleh itu, anda juga boleh memasukkan ikan ke dalam diet anak anda atau bagi perkembangan sistem imun yang lebih kuat.

4. Pengambilan suplemen

Pengambilan suplemen tambahan seperti vitamin sangat diperlukan untuk membantu menguatkan sistem imun anak-anak. Namun, anda disarankan untuk berbincang dahulu dengan doktor anda bagi mengelakkan sebarang kesan sampingan yang mungkin berlaku akibat pengambilan suplemen tersebut.

5. Vaksinasi

Vaksinasi merupakan kaedah yang selamat dan efektif dalam membantu si kecil anda melawan penyakit. Vaksin sebenarnya merupakan untaian virus atau bakteria yang dimasukkan ke dalam badan untuk menghasilkan imuniti pada masa akan datang. Ini untuk membiasakan badan dengan virus atau bakteria yang menyebabkan sesuatu penyakit sekaligus berpeluang melawannya. Sebagai ibu bapa, anda perlu lah peka dengan tumbesaran si kecil anda dan memberi mereka suntikan vaksinasi yang sangat diperlukan demi menguatkan sistem imun mereka.

6. Aktiviti senaman

Menurut Ranjit Chandra yang merupakan doktor pediatrik di emorial University of Newfoundland, kerap melakukan senaman dapat meningkatkan sel pembunuh semula jadi anda. Sebagai ibu bapa, anda perlu menjadi contoh yang terbaik untuk mereka dengan sentiasa mengajak mereka bersama melakukan aktiviti fizikal seperti berjoging, berbasikal atau memanjat bukit. Di samping dapat meningkatkan sel pembunuh semula jadi, aktiviti-aktiviti seperti ini juga dapat menjamin kesihatan kardiovaskular anda dan anak anda .

Hello Health Group
 tidak menyediakan nasihat perubatan, diagnosis, atau rawatan.